text: Pa medio di e carta aki mi kier introduci mi mes na e miembro Nan di Simar. Mi nomber ta Dwight Mata. Mi ta miembro di Simar pa e ultimo 15 aña. Pero mi a lanta de Simar, como mucha yiu di miembro mi a participa na actividad nan organiza pa e famia di Simar tempo di e edificio anterior. Un tempo después mi a traha como bartender pa Simar basta aña y asina a conoce hopi miembro. Den mi projecto nan na IPA mi a opta pa haci trabou nan pa Simar, den temporada cu mi a juda organisa fiesta di celebracion pa dia di maestro. Despues cu mi a termina mi estudio mi a culminas traha na Colegio Arubano camina mi ta ainda, mi ta maestro di PV, na momento mi a culminas traha mi dianan di bartender a termina, algo cu mi no kier a laga bai en principio, pero mi a compronde e pensamento cu como miembro mi tambe mester forma partí di e invitado nan y cu a busca otro persona pa sigui cu e trabou di bar. Den mi aña nan como maestro nobo mi a dedica mas na siña hace mi trabou riba bon nivel, aunke mi tawata un di e prome nan di acudi na yamado di Simar pa bai welga. Un tempo despues mi a forma partí di esnan cu a baha un bestuur pa motivo di desconfiansa. Despues di esaki mi a tene distancia di Simar pa basta tempo. Awor mi ta postula mi mes pa puesto di comisario, cu deseo pa por tuma e cartera social pa mi duna mi aporte pa juda hiba Simar bek na un Simar cu colega nan ta bai su actividad nan cu gusto y asina ora nos ta hunto atrobe nos por traha uni pa bienestar di nos miembro y enseñanza en general.


c: text/html

text:
Búskeda di hòmber perdí.
KOMUNIKADO DI PRENSA 534/2022
12 novèmber 2022
Búskeda di hòmber perdí.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Famia ta pidi búskeda di e hòmber Macardo Palmer nasé na Jamaica, di 21 aña di edat i ta
biba na Montagne Abou.
Ultimo biaha ku a mir’é ta djabièrnè 11 di novèmber 2022, na un toko den área di
Kadushistraat ku un mùts blanku na su kabes i pia abou. Despues no a mir’é mas.
Macardo tin e siguiente deskripshon:
Haltura: 1.70 m
Postura: normal ;
Kabei: kòrtiku pretu;
Koló di kueru : maron kla.
I e tin barba kortiku.
Tambe Macardo tin un sikatris parti ariba di su lip na banda robes.
Polis ta supliká tur persona ku por duna kualke informashon tokante di Macardo pa tuma
kontakto ku polis na number di telefòn 917 òf e number anónimo 108.

robotstxt: allowed

filter: keep


text:
Fecha efektivo 1 di òktober 2018
NOTA DI COOKIE
E Nota di Cookie akí ta fiha kon nos, Superior Tobacco Company N.V. Philip Morris International i nan afiliadonan, ta uza cookie i teknologianan similar pa sigui riba nos plataforma digital pa kolektá sierto informashon digital di usuario outomátikamente. E ta splika kon bo por aseptá òf ninga cookie ku nos ta sirbi i kon bo por haña mas informashon tokante cookie.
KIKO TA COOKIE?
Cookie ta archivo di teksto kòrtiku ku ta wardá riba bo kòmpiuter ora bo bishitá un plataforma digital. Doñonan di plataforma digital ta uza cookie hopi pa laga nan traha, òf pa traha mas efisientemente, tambe pa proveé informashon di reportahe.
Cookie ku doñonan di plataforma digital ta uza yama “cookie di promé partido”. Cookie ku otro hende ta uza yama “cookie di terser partido”. Cookie di terser partido ta aktivá karakterístikanan di terser partido òf funshonalidat pa ser proveé riba òf pa medio di plataforma digital (manera análisis, propaganda i video). E otro entidatnan ku ta pone e cookienan di terser partido por rekonosé bo kòmpiuter tantu ora e ta bishitá e plataforma digital en kuestion i ora e ta bishitá sierto otro plataforma digital.
DI KON BO TA UZA COOKIE?
Nos ta uza cookie pa kolektá sierto informashon tokante bishitantenan di nos plataforma digital. Esaki por inkluí detaye di nan adrès di IP di kòmpiuter, tipo di browser, i resolushon di skrin, mes bon ku sierto informashon di komportashon i preferensia, manera man idioma di preferensia, òf kua página nan a bishitá i pa kuantu tempu.
E informashon akí ta aktivá nos pa komprondé kon bishitantenan ta uza nos plataforma digital i ta proveé nan ku funshonalidat di plataforma digital mehorá. Sinembargo, e ta kolektá na un manera ku no ta aktivá nos pa determiná e identidat aktual di e bishitantenan riba nos plataformanan digital, solamente si nan skohe pa proveé e informashon akí boluntariamente.
KI TIPO DI COOKIE BO TA UZA?
E tipo di cookienan ku nos plataforma digital ta sirbi i e propósitonan pa nan ta deskribí akibou:
KON MI POR KONTROLÁ COOKIE?
Bo tin e derechi pa disidí si bo ta aseptá òf ninga cookie.
Bo por pone òf kambia bo web browser su setting pa aseptá òf ninga cookie. Pa motibu ku e kamindanan ku bo por hasi esaki ta varia di browser pa browser, fabor bishitá bo browser su menú di yudansa pa detaye mas avansá. Fabor nota ku si bo skohe pa ninga cookie, hasiendo asina lo por perhudiká funshonabilidat di algun di nos plataformanan digital.
NA UNDA MI POR HAÑA MAS INFORMASHON?
Si bo tin kualke pregunta òf komentario tokante nos Nota di Cookie, fabor skibi nos na contact.cw@iqos.com.
E vershon na Papiamentu di e Nota di Cookie akí ta outorisá.


text:
ORANJESTAD – Colegio EPI ta informa comunidad di Aruba, en especial studiantenan cu a inscribi na Colegio EPI, cu den vakantie grandi su unidadnan lo ta cera riba e siguiente fechanan.
Unidad Hospitalidad y Turismo: 24 di juli 2017 te cu 7 di augustus 2017;
Unidad Ciencia y Tecnologia: 24 di juli 2017 te cu 7 di augustus 2017;
Unidad Economia: 24 di juli 2017 te cu 3 di augustus 2017;
Unidad Salubridad y Servicio: 24 di juli 2017 te cu 28 di juli 2017.
Riba 17 di juli 2017 te cu 21 di juli 2017, e administratie lo ta habri di 8’or pa 12’or.
Un suplica ta bay na tur studiante pa tuma bon nota di e fechanan menciona
Colegio EPI ta desea tur studiante y docente un dushi vakantie.


text:
Adulto (F-ACT)
Adulto (F-ACT)
MHC ta brinda abitantenan di e islanan BES kuido personalisá pa e eskala amplio di diferente problemanan síkiko i sikiátriko en kombinashon ku problemanan den otro áreanan di bida (manera bibienda, trabou i kontakto sosial). Nos punto di salida ta traha ambulante, ku un aserkamentu ku ta sostené rekuperashon i dirigí riba e nesesidat. Pa esaki ta hasi uso di entre otro e método F-ACT pa por duna e kuido mas adekuá ku ta posibel.
Grupo di enfoke
MHC por trata adultonan ku tin un kombinashon di e siguiente kehonan:
- Adikshon na sierto supstansia(nan)
- Konfushon, no por papia ni pensa na un manera ordená
- Tin pensamentunan robes (halusinashon)
- Tende kos (stèm), mira, hole, sinti òf pruf kosnan ku no tei (halusinashon)
- Tin pensamentunan straño
- Tin konflikto kada be ku otro persona
- Sintimentunan ekstremo i kambio di humor
- Kla pa reakshoná lihé, impulsivo i tin bia agresivo
- Preokupá demasiado sin ku tin motibu pa esaki.
- Atakenan di hansha repentino ku ta keda bin bek
- Sentimentu di kansansio òf fatiga
- No ta sinti emoshon
- Pensa riba morto
- Sentimentu di ta agotá i bashí
- No tin energia pa hasi nada
- Drumi malu
- Problema pa konsentrá
- Atake di yoramentu
Papia semper ku bo dòkter promé tokante di e kehonan i eventualmente pidi pa un referensia.
Pa tratamentu di kehonan singular manera hansha òf depreshon, ta traha huntu ku sikólogonan independientemente establesé riba kada isla. Por referí e kliente na nan pa asina e kliente por risibí e kuido adekuá. Dependiendo di e posibilidatnan di un kliente ta posibel pa haña sosten pa entre otro bibienda bou di guia i desintoksikashon na Sentro Nos Perseveransia na Boneiru.
Kiko nos di e tim F-ACT ta hasi?
Ora ta trata di problemanan síkiko i/o sikiátriko i/o problemanan di adikshon ku ta rekerí di tratamentu mas intensivo òf kuido riba término largu, ta forma un tim multidisiplinario amplio pa duna e tratamentu segun e método di F-ACT.
Den un tim di F-ACT diferente dunadó di kuido ta traha huntu ku otro: sikiater/dòkter, sikólogo, trahadó sosial, verplegster (sosial)sikiátriko, atministradónan di kaso (case manager), ekspertonan di eksperensia (ervaringsdeskundigen) i coach di trabou. Nan por ta enbolbí sea simultaniamente òf riba un base sirkunstansial.
E término F-ACT ta para pa: Flexible Assertive Community Treatment (Tratamentu Fleksibel Asertivo i Komunitario. E karakterístikanan di mas importante ta:
- Klientenan ta haña sosten pa por haña mas gara riba nan bida i riba loke nan tin gana di logra, redusí e kehonan i organisá yudansa práktiko pa ku e bida diario. Pa loke ta trata e último aki ta traha den intenso kolaborashon ku otro institutonan sosial.
- Ta enbolbí famia i amigunan den e kuido.
- Den kaso ku ta nesesario ta bishita e kliente den su mes ambiente (kuido ekstendé).
- Den kaso ku ta konsiderá esaki nesesario, por oumentá e intensidat di e kuido. E tim ta responsabel pa mantené kontakto i e atministradó di kaso ta esun ku ta dirigí esaki.
- Lo tin 7 x 24 ora disponibilidat
E tim di F-ACT ta traha ekstensivamente i ambulante i lo trata mas tantu ku ta posibel pa trata e kliente den su mes ambiente. Ingreso ta e último intervenshon ku lo usa. Tin bia tòg nos no por evitá ingreso di kliente. Ingreso por tuma lugá na:
– Fundashon Mariadal na Boneiru,
– Capriles Kliniek na Kòrsou,
– PAAZ CMC Kòrsou,
– PAAZ Aruba,
– Mental Health Foundation na Sint Maarten.
Tambe e tim di F-ACT ta brinda sosten konsultativo na sosionan di kadena i sistemanan rònt di e kliente. Na islanan ariba, St. Eustatius i Saba, tambe ta traha mas mihó ku ta posibel via di e método di F-ACT.
Registrashon
Pa por risibí tratamentu semper mester di un referensia di e dòkter di kas (e karta standart di referensia).
Direkshon i datonan di kontakto
Tuma nota di e informashon aki bou tokante direkshon di e diferente lokalidatnan.


text:
Dia 13 di maart awo Sint Augustinus College tin un actividad cu nan a bin ta haciendo pa dies aña caba pa recauda fondo pa e scol, pa compra di material.
Den esaki ta participa studiantenan di 1ste klas cu mester ehecuta un proyecto relaciona cu nan vaknan di Natuur & Techniek y Papiamento. Nan ta bay duna un show riba escenario, basa riba un baile y bestianan cu tin na Aruba. Esnan den 2de klas pa nan vaknan di Natuur & Techniek y Economie nan tin un proyecto cu tin como tema “productie maken”, nan producto ta cuminda di Aruba cu nanta bay bende.
E actividad aki ta cuminsa pa 5.30 di atardi y ta finalisa pa 9’or di anochi. Lo cobra 5 florin pa entrada na e scol den Pastoor Hendrikstraat.


text:
Diamars merdia parlamentario di fraccion AVP, drs. Mervin Wyatt-Ras a comparti su ponencianan pa cu tratamento di presupuesto supletorio 2022 indicando cu Gabinete Wever-Croes ta gaba di a baha e presupuesto, sinembargo no ta bisa cu esey a bay na custia di pueblo. E reduccion ta bin door di, entre otro, e positieve lijst di remedi y recorte haci na cas di anciano. E tendencia aki di no tene cuenta cu e cartera y calidad di bida di e ciudadano ta continua den 2023, segun Wyatt-Ras, pa medio di aumenta BBO, pone un BBO adicional na frontera pa trece 15 miyon adicional den caha di gobierno.
E parlamentario a menciona tambe e cobro di un tarifa di 15 dollar pa pasahero bou e argumento cu ta destina na un fondo di innovacion, sinembargo 65% ta bay den caha di gobierno pa financia e producto y servicio (goederen en diensten), kier men e friends and family di gobierno.
Wyatt-Ras: “Esaki no ta un presupuesto cu ta refleha realidad, p’esey tambe nos tabata contra. Nos no a participa na e reunion di presupuesto di 2023, pero awe nos t’ey y nos a haci varios pregunta den e sentido di con bo ta bay haci aworaki? Bo ta baha tur esakinan awo con bo ta kom tegemoed na pueblo? Of ta bay kita e positieve lijst cu bo a introduci? Bo ta bay keda sin introduci e eigen bijdrage? Bo ta bin tambe cu otro incentivo pa nos pueblo? Bo ta baha prijs di awa y coriente, prijs di gas, tur otro bo ta bisa medidanan cu tin? Esey ta locual cu nos ta puntra.”
Pa un relato mas amplio, lesa TREMPAN.


text:
Tienda di Educacion ta felicita tur nos muchanan ariba Dia Internacional di Derecho di Mucha. Dia 20 November 2022 ta conmemora cu 33 aña pasa, na 1989, Nacionnan Uni a firma e tratado di Derecho di Mucha. Derecho di Mucha ta resorta bou di Derecho Humano Universal.
Durante ful e siman aki a organisa diferente actividad en conexion cu e siman di lantamento di mucha. Tienda di Educacion cu ta forma parti di e comision a tene un actividad diaranson ultimo na Neptali Henriquez Park.
Riba e dia aki nan a para keto na Playful Parenting, unda cu a para keto riba e importancia di hungamento. Hopi biaha no ta para keto na esaki cu ta un parti hopi esencial di e desaroyo di mucha. Rhomyko Winklaar, director di Tienda di Educacion, den cuadro di Siman di Lantamento di Mucha, nan a tene un tayer na Neptali Henriquez Park, a trece esaki den un forma di wega, door di hunga cu e muchanan, ya cu ta di esey el a trata. E mayornan a gosa y tambe a ricibi informacion. Fundacion Pa Nos Muchanan tambe a colabora cu Tienda di Eduacion pa asina haci di e dia aki uno exitoso.
Ta calcula cu mas di 25 mucha y mayor a atende, ya cu e tabata un actividad di porta habri (open door) y na dado momento a ripara cu tur e mesanan tabata yen. E tabata un actividad caminda cu tanto e mucha como e mayornan a gosa un mundo.
Ta importante pa conscientisa riba hungamento. Tecnologia a tuma over asina hopi cu constantemente (nos) tur ta riba e celular of tablet/computer constantemente y ta lubida riab e parti di desaroyo di e muchanan.
Durante e tayer e muchanan tabata por a traha cu klei, pa stimula e muchanan pa siña fula cu nan dedenan, pa traha algo for di nada. Ta algo facil, traha cu klei y ta algo cu e mayornan por yuda e muchanan cu ne na cas.
Lanta un mucha por tin su desafionan, unda cu e servicio di 161, esaki ta anonimo. E mucha lo por haci su pregunta y esaki lo keda anonimo.


text:
Fuera di e mayoria ku ta desendiente di katibu Afrikano, e pueblo di Kòrsou ta konsistí tambe di yu-di-Kòrsou, di otro desendensia manera oropeo, asiátiko, hudiu, karibense i latino. Desendiente di tur e diferente gruponan étniko akí huntu, biba riba e suela akí ta forma pueblo di Kòrsou. E sinku promé gruponan ku a biba na Kòrsou ta:
- Indjan
- Spañó
- Hulandes
- Afrikano
- Hudiu
Spañónan no a haña nesesario pa establesé nan mes na Kòrsou, paso no tabata tin ora òf plata. E uniko benefisio pa nan na Kòrsou tabata ku nan por a haña salu i kria bestia sin límite.
E komunidat kurasoleño konosé diferente grupo étniko ku kada unu su propio herensia material i spiritual.


text:
International
Segun Ministerio di defensa: 23 miembro di alto rango di kuerpo polisial na Colombia a renunsia
BOGOTA – Ministerio di Defensa a konfirmá ku e siman aki un total di 23 funshonario di kuerpo polisial na Colombia a entrega nan karta di retiru.
Ta trata aki di un total di 10 teniente koronèl i 13 kapitan ku a presentá nan karta di renunsia.
E motibu ta debí ku for di aña pasa Ministerio di Defensa na Colombia a kuminsá ku un investigashon kontra di e grupo di miembronan di alto mando polisial ku ta metí den aktividatnan ilisito.
Iván Velásquez Gómez minister di defensa Colombiano a manifestá ayera ku e ta na altura ku kuerpo polisial na Bogota, Cali i Medellin tin algun alto mando korupto i ta kontentu ku nan mes a disidí na entrega retiru pa asina Ministerio de Defensa por sigi ku nan investigashon.
International
Estado Islámiko anunsiá morto di nan lider Abu Hasan al-Hashimi
BAGDAD – Abu Omar al-Muhajir bosero di e grupo yihadista Estado Islámiko a konfirmá ku nan lider Abu Hasan al-Hashimi a fayesé.
Ya kaba a nombra un lider nobo di Estado Islámiko ku yama Abu al-Hussein al-Husseini al-Qurashi.
Abu Omar al-Muhajir a splika ku na 2014 Abu Hasan al-Hashimi komo lider di Estado Islámiko a konkista bastante teritorio na Siria i Irak.
Pero Abu Hasan al-Hashimi a kai despues ku tantu merikanonan komo Rusonan a bombardiá for di nan kueba for di Siria i Irak.
Abu Bakr al-Baghdadi al-Qurashi kende tabata lider di Estado Islámiko promé ku Abu Hasan al-Hashimi a keda asesiná durante un atake merikano ku drone na Siria na 2019.
Abu Hasan al-Hashimi su susesor identifiká komo Abu Ibrahim al-Hachimi al-Qurashi tambe a keda asesiná na febrüari di e aña aki.
International
Direktor di World Health Organization: Pa Europa preokupá ku e oumento drástiko di infekshon di HIV
BRUSSELAS – Hans Kluge direktor di World Health Organization pa e kontinente Europeo durante su rueda di prensa ayera a mustra bastante preokupá ku e kantidat haltu di hendenan ku ta keda infektá ku HIV diariamente.
E parti mas preokupante segun Hans Kluge ta ku pa dia tin un average di 300 hende ta tèst positivo pa HIV.
Ta durante e pandemia di coronavirus e kasonan a baha algu pero promé i despues e kantidat di hendenan ku ta tèst positivo tabata haltu.
Hans Kluge a splika ku lokual World Health Organization ta bai hasi ta kuminsá ku un kampaña no solamente den kontinente Europeo sino na nivel global pa hendenan kuminsá tene relashon seksual ku protekshon i konsiente.
Tin informashon ku na Europa di kada 8 hende un tin HIV pero debí ku nan no ta bai tèst esaki ta sigi infektá otro.
E problema ta serio ya sekso parotin entre hende hòmber sin protekshon ta oumentando tambe i ku ta pone e kasonan sigi subi no solamente den kontinente Europeo sino na nivel global.
International
Horor na Italia: Pashènt a tira su kardiólogo mata den su konsultorio
ROMA – Gaetano Alaimo (65) tabata un konosido kardiólogo na e siudat ku yama Favara
ku ta keda na parti sur di Sicilia, Italia.
Durante algun mas ku 30 aña dòkter Gaetano Alaimo a atendé ku míles di pashènt na Favara i naturalmente semper tabatin algun ku no a kontentu pero engeneral ela hasi un bon trabou komo kardiólogo.
Entre e pashèntnan tabatin unu hopi rabia ku a keda identifiká komo Adriano Vetro (47) ku konstantemente tabatin problema ku dòkter Gaetano Alaimo.
Ta normal ku un pashènt mester tin un sita pa bai konsultorio di un kardiólogo i den e kaso aki Adriano Vetro a bai pa atendé ku dòkter Gaetano Alaimo ku un arma di kandela den su saku di karson.
Na momentu ku Adriano Vetro a splika e sekretaria ku e mester wak dòkter Gaetano Alaimo esaki a splik’é ku sin sita esaki no ta posibel i aki ela bira furioso.
dòkter Gaetano Alaimo a sali pa wak ta ken tabata hasi bochincha den su konsultorio i aki Adriano Vetro a saka su arma di kandela i tire mata.
Adriano Vetro a kana sali for di konsultorio di dòkter Gaetano Alaimo i bai kas pa sinta warda polis bin arest’é.
Daily Nobo
Estado Islámiko anunsiá morto di nan lider Abu Hasan al-Hashimi
Na Naples: Dòkter ku a violá dos pashènt a keda haña morto na su kas
Biahenan pa eksterior sin resultado pa Kòrsou ta kontinuá!
Kolegio Erasmo ta selebrá luna di buki a la Bi-ba-bèrdè
Señora divorsiá a bai reklamá pero….. Ya Inspektor a laga paga restitushon na èks esposo
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Workshop: Habito i Adikshon
Fig Tree Training Institute ta ofrese tayer: Habito i Adikshon- Éksito ku kontrol propio.
-
Siña kon rekonosé impulso i habito adiktivo.
-
Siña kon pa pone límitenan apropiá.
-
Siña kon buska yudansa pa ku adikshon.
-
Siña kon konfia den e poder di Kristu i Su Palabra pa liberá i transformá bida.
Fecha: Djasabra 29 òktober, 2022
Lugá: Iglesia Grace Connection Brievengat (antes Texas Alaparia)
Ora: 8:30-11:30 AM
Kosto Workshop: fl 25 (e-manual=gratis)
Idioma: Papiamentu
Pa mas informashon kontakt Caroline: 564-3389 of Zjumira: 528-5090.


text:
KFC ta gusta inverti den nos comunidad, den su clientenan, pero awor aki a tuma lugar pa inverti den su empleadonan. Recientemente e empleadonan di KFC tabata parti di un seminario unda cu nan a siña hopi cos pa engrandece nan mes den e area personal. Cu e meta cu esaki lo tin un influencia positivo den e laboral.
KFC ta kere cu si su empleadonan ta sinti bon cu nan mes, esaki por wordo refleha den e area laboral y asina sigui ofrece un miho servicio na e clientenan cu ta bishita un di nan restaurantnan.
E seminario a wordo brinda door di señora Sarai Zerpa cu ta un Psicologico. E ta duna seminario na diferente grupo pa siña conoce nan mes mihor, conoce nan debilidad, fortalesa y a toca temanan manera inteligencia emocional. Esaki tambe tabata un oportunidad pa reconoce varios empleado cu a resalta durante e ultimo tempo. Unda cu e empleadonan a haya varios premio y regalo.
Cada store na KFC ta consisti di crew, cook, shiftmanagers y RGM’s. Na final di dia nan ta carga full e responsabilidad di cada store. Resultadonan ta wordo duna y esaki ta bay via e programa di GES. E GES ta e forma cu e cliente ta duna su comentario tocante e restaurantnan y empleadonan. Esey ta yuda KFC pa siña mas y pa mehora nan mes mas tambe. E cliente ta haya un link riba e recibo y asina por yena e encuesta. Na final e cliente ta haya un ijs cream gratis.
Management di KFC ta gradici su empleadonan cu a asisti e seminario y ta kere cu esaki lo yuda nan sigui brinda un miho servicio na e comunidad di Aruba.Clients do not come first. Employees come first. If you take care of your employees, they will take care of your clients – Richard Branson


text:
Den un auditorium completamente yen a tuma luga e culminacion di un investigacion di mas di 12 aña cu enfoke riba kico e musica di Calypso ta encera. Docente / investigado na Instituto Pedagogico Arubano ( IPA ), investigado riba tereno di musica di Calypso como tambe cultura di Caribe y Latino America poniendo asina un poco luz riba e aspecto di calypso den region.
Gregory T. E. Richardson recientemente a obtene su Ph.D na Vrije Universiteit van Amsterdam den e area di Antropologia Cultural riba e tema, “Sweet Breakaway: an ethnographic study of Aruban Calypso Music and the Narratives of the One Happy Island”. Den e estudio etnografico aki el a enfoca riba musica di calypso na Aruba di diferente angulo y e relacion cu discursonan dominante den sociedad.
Den The John Wesley Auditorium San Nicolas por a ilumina / scucha e historia largo di calypso den nos region cu ta un historia importa di mas di 70 aña na nos isla y di cual ta hopi importante pa nos documenta/ investiga y analisa esaki di diferente angulo.
E buki riba su mes ta un desertacion/ estudio riba nivel di doctorado (Phd. ) y den e presentacion a bin dilanti e resultado di tur e estudio aki. Den proceso di investigacion por a tuma nota tambe di investigacion di antropologia den nos region cu semper ta un proceso colectivo, cu aporte di tur hende den comunidad. Sea e calypsonian, historiado y demas investigadonan den colaboracion pa conhuntamente yega na un producto.
Richardson personalmente a enfoca riba calypso festival/ contest cu diferente variante di musica di calypso. Calypso un concepto cu ta general, cu un variente slow y un variante mas lihe ( antes localmente yama Roadmarch ) cu den Caribe y mundialmente yama Soca ( Soul of Calypso ), analisa e canticanan y studia e impacto cu esakinan tabata tin riba nos comunidad y con nan ta reacciona riba nan.
Tambe a tene na cuenta cu e musica di Calpypso no solamente ta bin dilanti den temporada di carnaval of den e espacio di Carnival Village pero e realidad ta cu e musica ta un topico di combersacion pa henter comunidad. Sin limita edad, continuamente ta papia di un of otro cantica, cu si a guste of no como tambe dicon un ta miho cu otro y tambe si a pone atencion riba letra. Locual cu Calypso ta haci ta propaga su mes y no ta keda unicamente den espacio of tereno di Carnival Village pero ta bay mas leu y ta stimula discusion den comunidad. For di e perspectiva ey por bisa cu musica ta impactante y di cual tin cu sigui haci investigacion y documenta esaki.
Como antropologo cultural ta haci uzo di diferente metodologia.
Gregory Richardson ta conta cu ta haci uzo di diferente metodo pa colecciona dato y un di nan ta e analisis di texto di cancionnan pero tambe entrevista personal cu artista/ cantante cu ta participante na festival/ carnaval como tambe analisa literatura y tambe aspectonan musical. Richardson ta enfatisa cu su area no ta riba musica specifico pero mas bien su analisis ta mas basa riba e comportacion “behavioral sience” y den e contexto ey observa con e comunidad ta reacciona riba e musica.
Pa locual ta musica riba su mes lo ta den man di un musicologo pa duna un bista precies riba nota y demas pero den su caso ta mas riba e comportacion y con ta anda cun’e.
Gradicido pa e reaccion/ presencia na tur cu a bin brinda nan sosten. Richardson ta enfatisa riba e importancia pa sigui den e ramo di investigacion. Entre mas hende investiga un miho bista nos lo tin riba nos historia / nos cultura mas ainda como proceso colectivo pa un bista mas amplio. Buki tabata disponibel pa publico aunke limita pero pronto pa proximo presentacion lo tin mas ehemplar disponibel pa tur cu a mustra interes grandi pa esaki.


text:
Kralendijk – Entidat Públiko Boneiru (EPB) a lansa su wèpsait nobo. Awor bo por traha un sita online ku Registro Sivil pa un deklarashon di nasementu, un petishon pa un pasport nobo òf pa un reibeweis. Empresarionan tambe por pidi nan lisensianan via e wèpsait nobo akí. E adrès di e wèpsait ta keda meskos, www.bonairegov.com. E wèpsait ta yená ku informashon na papiamentu i hulandes. Tambe e wèpsait ta habri riba bo tablèt i selular i e ta fásil pa usa. Habitantenan tin akseso na tur tópiko ku ta relevante pa nan bienestar.
E kontenido ta mas aktual, e struktura ta mas moderno i tin akseso na mayoria servisio di EPB. E wèpsait ta duna suidadanonan servisionan ku no tabatin den pasado. Si bo tin mester di un ‘Deklarashon Tokante Kondukta’ (e asina yamá VOG), bo por djis klek riba e boton i hasi bo petishon digital. Turistanan na Boneiru tambe por lesa informashon tokante kultura di Boneiru riba e wèpsait.
“Den futuro usadó di e wèpsait di EPB por wak online kon ta pará ku petishon hasí na EPB. Si bo a hasi un petishon pa un pasport lo bo por wak e online. E meta ta pa otro aña habitantenan òf empresarionan por hasi tur petishon digital nan mes. Esnan ku tin mester di yudansa riba tereno digital lo haña esaki”, diputado Hennyson Thielman a bisa.
Digitalisashon na Boneiru ta birando mas importante den nos bida diario. EPB lo bini pronto ku un programa di Digitalisashon Inklusivo. E programa akí ta pa esnan ku no tin e maña pa traha ku kòmpiuter, telefòn i/òf internèt. Un parti di e programa ta kon pa hasi bon uso di selular, internèt i kòmpiuter. Tur hende lo por risibí yudansa na diferente sentro di bario pa asina tur hende por disfrutá di e desaroyo di digitalisashon akí.
E wèpsait ta bira EPB su lokèt digital ku ta habrí 24 ora pa dia. Nos habitantenan por regla nan asuntunan den un forma digital. Tira un bista riba e wèpsait: www.bonairegov.com.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kralendijk – Un parti di e kampionnan di futbòl di U14 ku a regresá for di Repúblika Dominikano a tèst positivo e di sinku dia despues di yegada. Salubridat Públiko ta hasiendo investigashon di fuente i kontakto. Ta informá e kontaktonan di e hendenan kontagiá. Si ta nesesario nan ta bai den karentena i ta tèst nan. SP ta hasi un yamada na solamente hendenan ku tabatin kontakto ku e futbolistanan i ku tin keho pa yama 0800 0800 pa un sita pa tèst.
Na e momentu akí no tin indikashon ku e vírùs a plama. E tempu ku ta bini ta bira kla si esaki a sosodé. Pa siguridat Federashon Futbòl Boneriano, FFB, por lo pronto a kanselá selebrashon di título di e selekshon. A hasi esaki pa tene e riesgo ku e vírùs ta plama mas abou posibel. Último dianan e kontagionan na Boneiru a oumentá. E oumento ta bini pa motibu di tres grupo. E dos gruponan na skol, kaminda dos klas pa siguridat a bai den karentena i e grupo relashoná ku e futbolistanan.


text:
minister di Ulanda a lagasa ku nan ke pa Kòrsou bai for di Reino pa kaba, manera e ta bai hasi un moshon pa saka Kòrsou afo. E kos ei por?
Bon siman na tur mi fiel lesadónan. Mare tur bos nan deseonan positivo por kristalisá no awe so, pero pa semper!... Read More
Keho kontra abogado
Señora Geraldine, bondia, mi tin un abogado anto mi no ta masha kontentu kon ela hiba mi kaso den korte; mi... Read More
Kiko ta e diferensia entre un sospechoso i un kondenado?
Bon siman i danki pa e preguntanan. Mi ta spera ku bosnan tabatin un dushi fin di siman! Ban ku e... Read More
Señora, bon siman; poko dia ei mi a tende na radio un minister di Ulanda a laga sa ku nan ke pa Kòrsou bai for di Reino pa kaba, manera e ta bai hasi un moshon pa saka Kòrsou afo. E kos ei por?
Bon siman na tur mi fiel lesadónan. Mare tur bosnan deseonan positivo por kristalisá no awe so, pero pa semper! Ban wak... Read More


text:
Goza di e naturalesa sin trese esaki den desbalansa òf goza di e naturalesa sin laga señal di distrukshon atras. Esaki ta lema di e mini eko-resort ku ta bin na Landgoed Bolivia.
Boneiru ta ideal pa eko-turismo. E isla tin relativamente tiki habitante i e aktividat turistiko ta konsentrá mas alrededor di Kralendijk speshalmente na e parti suit. Algun kilometer mas den interior di e isla tin menos tráfiko i menos hende. Aki ta desplegá un paisahe ku un variashon di seru i mondinan bèrdè (speshalmente den tempu di yobida) rondoná di e laman karibense di koló blou bèrdè.
“Bale la pena eksplorá e teritorio grandi di Landgoed Bolivia i sera konosi ku e flora i fauna lokal”
Kòmfòrt
Bale la pena eksplorá e teritorio grandi di Landgoed Bolivia i sera konosi ku e flora i fauna lokal. Pa e motibu ei lo krea ruta pa kana i tambe pa kore baiskel. Esun ku berdaderamente kier sinti su mes den e naturalesa úniko den e pida Hulanda aki por skohe pa un estadia den un eko-resort unda sensibilidat i komfòrt ta kana man den man.
Rangers
Lo organisá kaminata i korementu di baiskel for di e mini-resort aki pasando riba e térasnan di seru di diferente altura ku e paisahe ta brinda. Rangernan lo indiká amantenan di para e mihó sitio pa observá esakinan. E área, ku su mondinan seku, yatunan haltu, barankanan di tur forma yená ku fosil i olanan ku ta bati kontra kosta, ta sumamente fotogéniko.


text:
Den cuadro di introduccion di Parke Marino, Minister di Desaroyo Teritorial, Infrastructura y Medio Ambiente Otmar Oduber a bishita 7 centro di piscadonan aki na Aruba. Den e encuentronan a tuma nota cu ta un falta di informacion a conduci cu na cierto momento tabatin preocupacion grandi bou di e piscadonan pa locual ta trata e parke marino, cual preocupacionnan a keda atendi cu ne.
E reaccion di tur e reunionnan mas tanto tabata uno di cu tur hende kier pa tin proteccion y ta aprecia cu Gobierno ta consulta cu nan y ta ricibi nan ‘input’ pa e plan di maneho cu mester wordo traha. Minister Oduber a compromete cu e piscadonan pa ricibi nan input riba papel pa cual tur piscado a haya e oportunidad pa yena e formulario. Cada centro lo tin un representante cu lo haci un inventarisacion di e formularionan yena, pa por revisa e informacion pa e por bira parti di locual cu mester conclui den e plan di maneho pa e parke marino.
Un di e cosnan cu a vislumbra sigur ta e hecho cu tin un preocupacion grandi cerca gran mayoria (80%) di piscadonan pa locual ta trata piscamento cu reda na parti panoord di nos isla. A pesar di cu e area menciona no ta cay den un di e 3 zonanan indica cu ta pertenece na e parke marino, lo percura pa conhuntamente cu Ministerio encarga cu e aspecto di pesca pa reuni riba esaki. Pa mira kico lo por ta un maneho cu por bin pa e asunto aki cu tin gran preocupacion pe. Pa locual ta Harpoen cual tambe a wordo treci dilanti pa piscadonan durante diferente reunion, a bisa cu lo habri e posibilidadnan pa por tira pisca na un forma controla. Cierto pisca/especie lo bira parti di e maneho den e areanan di e parke marino pues cu esaki por wordo permiti of no. Tambe tin e compromiso cu e piscadonan cu e landsbesluit cu a wordo pasa door di Gobierno anterior cu tin e piscadonan rabia, lo percura pa e cambionan necesario den e landsbesluit aki pa por minimalisa e prohibicionnan den e ley ey.


text:
Kralendijk – E buki “Bo Promesa Mi Orashon” ta bai tokante siña vense miedu, duna i risibí bendishon, evitá di kai den trampa, biba un bida sigur, aseptá i balorá, un bida abundante, un bida felis i ku goso, sa kon Dios ta guia bo.
Djaluna den oranan di mainta señora Priscilla Krolis kende ta outor di e buki personalmente a entregá gezaghèber e buki. Señora Krolis a informá gezaghèber Rijna kon el a bin na e idea pa skirbi i publiká e buki.
Priscilla ta un “mental health life coach” kristian, hurista asistente i dosente. E buki “Bo Promesa Mi Orashon” ta ofresé algun hèrmènt práktiko pa un hende por logra deskubrí e propósito pa kua Dios a trah’é i biba segun esaki.
Gezaghèber Rijna na nòmber di gobièrnu di Boneiru a felisitá señora Krolis ku su buki i a deseá señora Krolis éksito pa futuro.


text:
Kralendijk – Awor ku ta konfirmá ku e tipo ingles di e vírùs di corona ta na Boneiru, e oumento di e kantidat di kasonan di infekshon di e siman akí tabata di spera.
E hendenan ku a tèst awor a pega ku e vírùs promé ku Boneiru a pasa pa nivel di riesgo 5. Asina departamento di Salubridat Públiko a anunsiá.
Fuente
For di investigashon a sali na kla ku e vírùs por a plama lihé pasobra un grupo di hende a pasa anochi bailando i kantando den un lugá di hóreka. Hopi kasi di infekshon aktual, i grupo di infekshon esta cluster, tin di aber ku e kantamentu i baliamentu akí. E hendenan ku a pega ku e vírùs a pasa esei despues pa e personanan ku nan ta biba kuné den kas i pa nan koleganan. Ta ferwagt ku den kareda di otro siman lo por mira efekto di e medidanan mas severo. Si tur hende kumpli ku e reglanan, Salubridat Públiko ta spera di mira un bahada.
Pueblo ta preokupá ku e kantidat di kaso aktivo di COVID-19 na Boneiru. Algun hende ta mira un lockdown komo solushon pa e oumento den e kantidat di kaso di infekshon.
Nivel 5
Dòkter Marian Luinstra-Passchier di Salubridat Públiko ta splika ku kiko ta tene kuenta pa disidí ki ta e nivel di riesgo ku ta pas mihó. ,,Nos ta wak e kantidat di infekshon i ta chek tambe kon grandi preshon riba kuido ta debí na e kasonan. Nos ta wak tambe e kantidat di kaso ku un fuente deskonosí di infekshon, i e kantidat di cluster, esta gruponan di hende ku a pega ku e vírùs. Ora ku konsiderá tur e kosnan akí bon, por konsehá pa bai un nivel di riesgo siguiente. E medidanan ku nos ta konsehá pa tuma, mester kuadra ku situashon di e momento ei,’asina dòkter Luinstra-Passchier a deklará. ,,Ta pa e motibu ei a konsehá siman pasá ora tabatin un oumento di hende ku a pega ku e vírùs, pa bai di nivel di riesgo 3 pa nivel di riesgo 5. Nos ta spera di mira efekto di esei den kareda di otro siman.”
Gezaghèber
GezaghèberEdison Rijna a hasi un yamada na pueblo pa keda trankil i no bai tras di fake news. A hasi e yamada despues ku ayera tabatin un grabashon di audio ta sirkulá ku Boneiru lo a bai den lockdown. Esaki sigur no ta e kaso, asina Rijna a informá. ‘Ora di bèrdè tin notisia grandi, ami ta e di promé pa kompartí esei ku pueblo’, asina Rijna a bisa. Departamento di Komunikashon i Protokòl ta sòru pa kompartí informashon verídiko i komunikado tokante e medidanan ku pueblo i prensa.
Kumplimentu ku regla
A base di kontròlnan a sali na kla ku no ta tur hende ta tene nan mes na e reglanan nobo. Hende tin mag di bai snèk i restorant solamente pa buska kuminda pa bai kuné. No ta permití pa en espera di e kuminda pa bai kuné, hende dal beter ku otro. Despues di praktiká deporte tur hende mester bai kas mesora. Ta solamente e asina yamá pakus i tienda esensial tin mag di ta habrí. No ta permití grupo grandi di hende na laman. ,,Si hende hende tin keho di salú, nan mester keda kas i mèldu nan mes pa tèst di corona. I si tur hende biba komo si fuera nan a pega ku e vírùs i evitá di tin kontakto ku otro hende, huntu nos ta logra dominá e vírus,”asina Luinstra-Passchier a bisa.
Yama 0800 0800 pa traha un sita pa test di corona. Pa e preguntanan mas hasí tokante e vírùs di corona: www.bonairecrisis.com
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Material
Aki por lesa diferente Articulo general tocante idioma y Papiamento.
Na Literatura por download un lista di buki na Papiamento pa mucha.
Material di estudio ta ofrece diferente articulo cientifico, un lista di buki tocante Papiamento, un lista di tesina (tesis doctoral) y disertacion (proefschrift) tocante Papiamento.
Na Material di referencia por haya un lista di diccionario y por download un lista di palabra na Papiamento skirbi segun e reglanan stipula den ‘Ortografia di Papiamento – version april 2009’.Scroll To Top


text:
Kralendijk- Bonaire International Airport (BIA) djarason a firma un akuerdo di koperashon ku e otro islanan di anterior pais Antia Hulandes i Aruba.
E akuerdo di koperashon, ku a haña e nòmber “Dutch Caribbean Cooperation of Airports” (DCCA). Meta di DCCA ta pa kompartí konosimentu i pa huntu para mas fuerte. E aeropuertonan, bou di e kombenio, lo traha huntu riba diferente tereno manera inovashon, mantenshon di regla, sigurdat, infrastruktura i mantenshon. Tambe e aeropuertonan por sostené otro ku sierto rekurso humano.
Segun direktornan di e aeropuertonan, e krisis aktual ta duna èkstra importansia i balor na e akuerdo.
Duradero
Un otro tereno kaminda e aeroupertonan ke traha huntu, pa bira pionero riba e tereno di ehekushon di buelo ku avion eléktriko den futuro serkano. “Asina nos ke yega na tráfiko aéreo ku no tin solamente ménos impakto riba naturalesa, pero tambe buelonan mas barata”, asina tin skibí den un deklarashon konhunto.


text:
KRALENDIJK – Den kolaborashon ku Forma, riba djabièrnè 8 di yüli a entregá tres MBO1 diploma. Un di 4 partisipante no por a sera e aña eskolar kompleto dor ku su detenshon a kaba. Pa e motibu ei e ta risibí un sertifikado.
Aparte di e nivel di MBO1, detenidonan tambe por a sigui lèsnan genériko na nivel di MBO2 òf mas haltu. Pa esaki a otorgá 8 sertifikado pa matemátika i téknika. Banda di esaki tin tres detenido hende muhé ku a sigui i kaba un kurso di spesialista di beyesa. Pronto lo otorgá dos sertifikado mas na esnan ku a kompletá un kurso interno di tratamentu di adikshon, kaminda studiantenan ta siña tokante e konsekuensianan i impakto di uso di droga.
JICN ta orguyoso di i kontentu ku e resultado i ke gradisí e detenidonan, partnernan i propio personal pa e éksito.


text:
Kralendijk- Trabounan di renobashon na Kaya Commerce a kuminsá. Diputado Kroon a inisiá e trabounan na e kaya prinsipal den Rincon.
Despues ku a renobá Kaya Carlos A. Nicolaas den playa, esaki ta bira e siguiente den un kantidat di kayanan, ku den tempu binidero ta keda renobá. E renobashonnan ta parti di e Programa di Kaya (wegenprogramma) ku pa un gran parti ta keda finansiá pa ministerio di Infrastruktura i Medio Ambiente di Hulanda.
Den mei lo kuminsa ku trabounan na Kaya Gramel i Kaya Hermandad. Den yuni ta bùrt na Kaya Neerlandia. Ta trahando riba un plan pa diferente otro kaya.


text:
DEN HAAG—Gabinete a haña aprobashon di Komishon Oropeo pa duna sosten na kompanianan ku tin èkstra gastunan pa motibu di salida di Inglatera (Brexit).
E kompanianan ta konfrontá reglanan di duana mas stringente i mester hasi èkstra gastunan. Ku e aprobashon di sosten nan ta keda kompensá. Inglatera a sali for di Union Oropeo den 2020. Despues di un periodo di transishon di kasi un aña a bini reglanan nobo pa komersio internashonal. Pa e kompanianan hulandes ku tabata hasi hopi negoshi ku Inglatera, esaki tabata nifiká èkstra trabou i gastunan. E kompanianan ta haña supsidio di entre 10.000 i 40.000 euro, pasobra pa motibu di salida di Inglatera nan mester a adaptá nan sistemanan di IT. Pa kompanianan den haf i kompanianan di utilidat e suma por subi. Por usa e supsidio pa entrenamentunan i asistensia di konsheronan. Tin kondishonnan mara na e sosten. Asina e supsidio ta solamente pa kompanianan ku pa motibu di Brexit pa promé biaha ta hasi negoshi pafó di Union Oropeo. Tambe nan obligashonnan ku duana mester a bira realmente mas kompliká pa motibu di salida britaniko.


text:
Aruba Stevedoring Company
Aruba Stevedoring Company (ASTEC N.V.) Awe diahuebs nos ta yama Bon Bini na e barco “HOOGE” cu ta biniendo di Port of Rotterdam Hulanda. HOOGE ta un barco di container/carga di linea NIRINT bou di agencia Caribbean Port Agencies (CPA). NIRINT ta un linea cu tambe ta frequenta nos isla regularmente pa trese carga importante pa nos comunidad y ta sigui trese carga bao di e coronavirus (covid-19) crisis. Bo tabata sa cu tin mas cu 10 agencianan representando tur e barco sirbiendo nos isla cu carga? Nos kier a gradici cada un envolvi pa hasi esaki posibel y danki na nos empleadonan pa sigi brinda e servicio na comunidad di Aruba.


text:
FADA a duna di conoce cu situacion actual ta pone cu mas persona ta busca cosnan pa haci. Esey ta ocaciona cu mas caso ta bin dilanti cu uso di alcohol tambe caso di uso di substancia illegal ta hunga un rol.
Rulienne Arends trahado preventivo di FADA a amplia cu recientemente a tuma nota cu e uso di alcohol ta halto y mas caso ta bin dilanti cu violencia domestio. Nan ta wak e factor e uso di alcohol ta ‘hunga un rol grandi’ y uso di subtancia illegal, manera marihuana, cocaine, xtc.
Sinembargo Arends ta comparti cu no ta algo cu ta sucede na Aruba so, pero tin bastante caso na Merca, Australia cu ta paisnan cu ta keda leu pero ta pasando den mesun situacion. E ta bisa aparte di virus tin cu corda efecto cu ta bay bin cune manera e perdida di economia pa turismo.
Nan ta compronde cu actividad asina of e uso di alcohol por kita nan stress. Nan sa cu hende ta preocupa pa e virus y kico tur ta bay pasa cu nan entrada, cu nan yiunan cu ta haci mas dificil pa compronde nan les of cu tin mayornan mester bay yuda nan sin nan mes compronde.
Arends ta bisa cu ta varios factor ta hunga rol. Nan mester ta consciente cu e uso di substancia legal of illegal cu nan ta usa pa lubida nan problema. Pero mester corda cu e situacion ta pa un tempo y cosnan lo cambia.
E no ta bisa cu no por dal un biña of un cerbes leu a leu pero locual ta pasando ta cu antes cu hedne tabata bebe den weekend ‘awo e ta birando tur dia’. “E ta algo mas cu social. Un bes pa luna tabatin un happening cu amistad. Awo e ta birando un rutina di tur dia.”
Esey por trece tambe consecuencia cu esnan cu tabata recuperando di un addicion ‘e por ta un caida pa nan’. Arends ta bisa cu tur locual ta pasando por tin un efecto riba nan. Awo cu reunion di AA (alcoholico anonimo) no ta sucede, por tin cu cune recaida fuerte pa nan tambe.
Arends ta comparti cu nan di FADA a tuma contacto cu CAA (Consultorio pa asuntonan di adiccion). Nan lo atende cu hende cu ya caba tabata ricibi yudansa y ta atendiendo caba persona via telefon.
Si tin un persona cu ta sinti mester papia via telefon, nan por yama CAA San Nicolas na 5847377 tambe por check via nan medionan social y di FADA pa cualkier pregunta cu nan lo por tin.
Nan lo bay den nan inbox y haci pregunta y nan lo tuma contacto. Nan lo yama trankil pa atende via whatsapp. Tambe tin un persona di FADA pa atende cu persona cu tin algun incomidad.
Actualmente nan di FADA no ta presente pa atende publico, por si yama nan via telefon piblico y nan pa wak con ta atende cu e problema. Nan lo bin cu liña directo cu por comunica cu trahado preventive si ‘hende kier uit nan mes’.


text:
A detene dos sospechoso, un pa droga y otro busca pa husticia
ORANJESTAD, Aruba: Durante e siman entre 5 pa 11 di juni ultimo, e ekipo conoci como “Flex-Team” di Cuerpo Policial Aruba a efectua un cantidad di control durante nan patruyanan diario. Ta trata aki di un grupo special di Polisnan cu instruccion specifico pa mantene ordo publico den areanan conoci pa problema.
E esfuersonan aki ta conduci pa evita of minimalisa agrupacion di hende rond di luganan conoci manera Manuelito’s Bar, Cirkle-K, Hotel Bacarat, casnan di pueblo na Noord, Madiki y tambe na casnan di pueblo na Sero Patrishi. Tambe a controla luganan manera Lekker, De Olde Molen y Cas Casuela pa nan orario di ceramento y den caso cu no a cera e luga ainda, a core cu tur hende pa cas.
Tur grupo cu a topa cune den oranan di anochi na altura di Eagle Beach y cu tabata consumiendo alcohol combina cu musica duro, mester a bandona e sitio. A controla tur esunnan cu a mustra un actitud sospechoso.
Durante e control den e siman ariba menciona, Polisnan di “Flex-Team” a topa cu e sospechoso di inicial A.H. kende tin orden di detencion riba su nomber. A detene na altura di Pelican Pier na beach y a transport’e pa Warda di Polis na Noord.
Diasabra dia 10 di juni 2017 pa mas o menos 10:25pm a topa cu holo fuerte di Marihuana den Avenida Alo Tromp den Rancho. Na altura di Wan Boy Bar & Restaurant a topa dos persona, pero cu a trata na core bay ora a nota presencia di Polis. Esaki mesora a haci nan sospechoso y a bay over na detencion. A listra nan y a haya 7 sakito conteniendo Cocaina. A detene e homber O.N.T. pa mas investigacion.
Durante e mesun siman, relaciona cu bendemento di Mini Mega, mara na un premio multimiyonario, a opta pa patruya den areanan specifico cerca di oficinanan di catochi.
Tur grupo, cu durante oranan di anochi y marduga ta para den gang riba parkeerplaats di The Village dilanti hotelnan High Rise, y cu tabata consumiendo alcohol y scucha musica duro, mester a bandona e sitio. A controla y listra tur cu tabata duna un actitud sospechoso.
Separa di sitionan specifico, a para algun auto tambe pa control. Eyden a haya un cantidad di marihuana, piedranan di cocaina, sker, cuchiu y otro artefactonan pa procesa droga. Tur a keda den beslag.
Na tur Polisnan di “Flex-Team” a efectua 113 control, a detene 2 sospechoso, di cual 1 tabata pa droga y e otro tabata pasobra Husticia ta busk’e.


text:
Prins Philippos a casa awe cu Nina Flohr den Metropolitan Cathedral na Atenas. E prins di 35 aña ta e yiu di mas chikito di e ultimo rey y reina di Grecia, Constantine II y Anne-Marie di Dinamarca. El a intercambia pa di tres biaha su promesanan cu Nina, yiu di e empresario suizo Thomas Flohr.
E pareha a casa pa prome biaha na december aña pasa durante un ceremonia civil chikito na St Moritz, Suiza, sigui pa un celebracion primaveral di high society na Cambridgeshire.
Mientras ambos tabata ocasionnan intimo cu solamente e dos tatanan como testigo den e prome, e di tres bruid den Metropolitan Cathedral tabatin tur e ingredientenan pa un extravagancia absolutamente fastuoso. E prinsesnan, Eugenie y Beatrice, tabata entre e invitadonan high profile na e casamento di Prins Philippos, ken su madrina tabata prinses Diana y padrino Duke of Edinburgh, y Nina Flohr ta yiu muhe di un multimiyonario.


text:
Partido Inovashon Nashonal (PIN) ta felisitá FKP ku inisio di e proyekto di konstrukshon di kas na Tera Korá.
Partido Inovashon Nashonal (PIN) ta felisitá FKP ku inisio di e proyekto di konstrukshon di kas na Tera Korá.
PIN a tuma nota ku FKP a haña su pèrmit di konstrukshon pa kuminsá traha 72 apartamento na Tera Kòrá. Partido Inovashon Nashonal ta sumamente kontentu ku e logro aki i di e manera’ki ta felisitá FKP ku e proyekto.
FKP lo bai konstrui 6 edifisio di 3 piso i kada edifisio lo tin 12 apartamentu. Esaki ta bai nifiká ku 72 famia por yega na un bibienda. Un bon notisia ku ta yuda baha e strès ku tin riba un kantidat grandi di famia ku ta riba lista di espera. Kas pa pueblo ta un nesesidat grandi i hopi famia ta bandonando nos pais pa falta di entre otro kas.
Banda di esaki Partido Inovashon Nashonal ke a gradisi minister di VVRP señor Cooper i tambe tur e empleadonan públiko i di FKP ku a traha riba e proyekto.
PIN ta pidi FKP pa sigui ku e manehopa logra mas di e proyektonan pa traha kas.
Partido Inovashon Nashonal ta sostené tur proyekto pa krea mas bibienda ku ta na benefisio di pueblo.


text:
E Fiscal General di Quintana Roo, na Mexico, a informa cu a cuminsa un investigacion pa e asesinato di un victima hende muhe cu probablmente a participa e polis municipal di Tulum.
E incidente a keda captura na un video cu ta circulando riba rednan social. CNN no por a verifica di forma independiente e veracidad di ken of unda ta persona cu saca e video.
Fiscal a bisa CNN cu e victima ta sali den video, sin embargo a indica cu no por duna mas detaye di e incidente. Riba e video ta mustra cu e agente policial tabata aresta e victima.
Den video por mustra un hende muhe riba vloer, otro hende muhe bisti na polis cu otro persona cu uniform di polis dilanti un patruya. E hende muhe ta pone su rudia riba e nek di e victima y por tende gritonan di e victima.
Riba otro toma, ta mustra cu e victima ta sin movecion y mara. Despues nan ta hinca su curpa den un pick-up ‘transito municipal’. E video no ta mustra cla kico a pasa prome, si tabatin interaccion entre polis y e victima. Ni tampoco e causa di e morto.
Fiscal no a duna mas detaye, pero a bisa cu ta den investigacion cu disciplina antropologo, criminalista, fotografia, dactiloscopia y forenses pa asina por tin tur evidencia.
El a agrega cu ainda ta wardando e test di necropsia, analisis di e video y mas data pa por hiba e caso na tribunal. E direccion general di siguridad publico y transito municipal di Tulum no a duna ningun palabra riba e caso.
Presidente municipal di Tulum ta condena e incidente
E presidente municipal di Tulum, Víctor Mas Tah, a condena e hecho y a ordena cu elemento keda manda pa Fiscal General di estado. E ta haci un yamada na autoridad corespondiente pa realisa investigacion, pa determina responsabilidad y husticia.
“Nos ta condena cualkier hecho di violencia contra hende muhe y cualkier persona cu ta biba den nos municipio y esnan cu ta bishita”, el a bisa. E comision di derecho humano di estado di Quintana Roo a informa cu nan a habri un keho pa e incidente.
“Ta lamentabel y condenabel cualkier privacion di vida, mas ora ta cu un persona constitucionalmente tin e obligacion di respeta, garantisa, proteha y promove derechonan humano”, nan a bisa riba e comunicado.


text:
BONEIRU.
ULTIMO ORA.
AKSIDENTE DI TRAFIKO KU 2 HERIDO.
Awe djadumingu un aksidente di trafiko ku basta danjo material a tuma luga net na e krusada di EEG boulevard y kaya Ir Statius van Eps.
Un suv kolo pretu ku tabata bahando foi kaya Statius van Eps a pasa stret riba EEG boulevard bai dal stret den un muraya di kas.
E impakto tabata fuerte y 1 di e personanan den e suv a keda pega.
Polis, kuerpo di bombero y ambulance ta na e sitio.
Despues di un ratu e personal di kuerpo di bombero a saka e shofur for di e vehikulo.
Tur 2 viktima a keda transporta pa hospital pa tratamentu mediko.
FUENTE: AIMED AYUBI
NOTISIA KU BO POR KONFIA.


text:
Kasonan di COVID ta subi èksponensialmente espeshalmente bou di esnan no-bakuná. Alimentando e tendensia aki ta un grupo ku ta hiba un kampaña perverso pa mas tantu hende posibel keda sin bai bakuná. Kiko ta nan intenshon? Mas morto, mas desempleo, otro ‘lockdown’ pa kaba di choka nos ekonomia?
Na Cuba hende a subi kaya pa entre otro protestá falta di bakuna konfiabel manera nos si tin na Kòrsou i sin ku mester paga p’e. Nos minister di Salú Públiko aparentemente no ta para tras di e kampańa di bakunashon, pero ta preferá keda vago si e mes a bakuná. E minister enkargá ku Ekonomia i Asuntunan Soshal ta ripití ku bakuna ta un eskoho opshonal, personal i ta kontra pa un dunadó di trabou obligá un trahadó bakuná ounke ku esaki tin kontakto di aserka ku kliente manera un ‘bartender’. Ni Presidente di Konseho di Minister ni Miembronan di Saten a duna kara.
Akaso nos no ta konsiente ku tin un pandemia? Akaso esnan ku ta instigá kontra bakunashon no ta na altura ku mas hende keda sin bakuná mas oportunidat e virus ta haña pa transformá bira mas peligroso? Nos ta na altura ku si nos keda chambuká, mas gastunan di salubridat públiko ta subi loke ta nifiká ménos plaka pa hasi otro kos pa pueblo?
E ekipo di èksperto ku a hasi un bon trabou pa mas ku un aña, mester aktivá rápidamente. Mi ta spera ku pronto Korte ta determiná legalidat di kita hende for di trabou ora e no kier bakuná. Esaki en bista ku mandatarionan te ainda falta kurashi pa indiká ta kua direkshon mester bai. Nos mester komprondé ku no ta èksistí un minister di Salú Personal, sino un minister di Salú Públiko. E ‘bien’ públiko ta konta mas ku un eskoho personal basá riba un krehensia personal ku ni sikiera tin base sientífiko.
Akaso nos ku a bakuná no tin derechi? Akaso nos mester sinta wak kon un grupo kier bolbe tuma mi pais i pueblo rehen ku teorianan maligno di konspirashon i mentira flagrante?
Mester laga doñonan di trabou ku ta ninga di tuma akshon kontra empleadonan no-bakuná sa ku nos komo kumpradó lo bòikotiá nan. Si nan no ke tende, nan mester sintié den nan pòtmòni.
E bakuna no ta perfekto. E ta protehá pa 94%. Pero e benefisionan di e bakuna no por para banda di e riesgonan desastroso di e malesa kontagioso aki. Ta di spera ku outoridatnan ta hasi loke mester hasi pa para e direkshon robes ku nos a kue último simannan.
Willemstad, Kòrsou


text:
zika dengue chikungunya voorwerpen
Lista di opheto
Kontrolá rònt di bo regularmente si tin opheto den kua awa por keda para. Asina bo ta pèrkurá ku sangura no por brui i bo ta yuda prevení e malesanan di Zika, Dengue i Chikungunya.
Tayer di outo
Mester ta wardá bou di un dak, tapá òf usá na un manera asina di ningun manera awa por bai aden.
Stof, frishidèr, mashin di laba paña i outo bieu
Mester deshasí di esakinan i mester pèrkurá ku e ophetonan ku ta usa ainda, no por tin awa den nan.
Bòter (bashí)
Mester deshasí di nan (benta afó òf usa di nobo). Mester yena bòter kibrá (ku por ehèmpel ta pega riba muraya di kurá) ku tera òf santu.
Bleki, beker i baki di foum
Mester deshasí di tur otro sushi ku ta benta riba kaya òf den mondi. Hasta un tapa chikitu di bòter por bira un kriadero pa sangura!
Kos di hunga
ku no a deshasí di dje i ta den kurá, awa por bai den dje i bira un kriadero pa sangura.
Plas di awa ku ta keda para mas ku un siman
Bari kita e awa òf yena e buraku ku tera.
Vas di flor, vas ku stèk di bambu òf skòter bou di baki di mata
Mester limpia esakinan un biaha pa siman pa kita webu di sangura. Yena pòchi di stèk di mata den awa ku tera (p.e. mata ku ta rama Ivy). Awendia hopi biaha ta usa vas i pòchi grandi pa dekorashon den kurá; mester yena esakinan ku tera òf pone buraku parti abou asina awa por kore bai.
Baki di kuminda i baki di awa pa bestia di kas
Mester limpia esakinan minimalmente un biaha pa siman bon (spòns di skür na rant pa kita eventual webu).
Barí destiná pa áwaseru
Mester tapa nan ku paña òf skrin asina sangura no por yega na e awa.
Blòki di betòn hòl, blòki dekorativo i speilu hòl di waya di kurá
Mester yena nan ku tera òf semènt asina awa no por bai aden.
Pisina, baki di awa ku ta supla yena ku airu, baki di santu òf boto ku no ta usa
Si por, bòltu esaki boka abou asina awa no por bai aden.
Het
Mester limpia regularmente.
Pòchi di tualèt ku no ta usa regularmente
Mester flùsh minimalmente un biaha pa siman. E tanki di pòchi di tualèt semper mester ta tapá.


text:
Kerido J.,
A tuma un tiki tempu, pero mi ta kere ku mi sa awor dikon na Den Haag nan no ta konsiderá bo estudio pa enfermera, ku bo a sigui na bo isla natal, komo unu kompleto. E deskripshon ei ta pa mi kuenta.
Pa kontesta di bo mail di siman pasá, mi tabatin yudansa di un ámtenar ku ta bon versá den e lei (Lei BIG) di kua bo a bira víktima. Pa bo informashon, e señora akí a konta ku e problema ku bo ta enfrentá akí no ta nobo. Algun biaha kaba, Fundashon Mariadal a pone e problema na konosementu di e dos ministerionan konserní, pero parse ku te ku awe ningun hende no tabatin sufisiente kurashi pa bin ku un solushon.
Miéntras e minister di Salubridat, Bienestar i Deporte dje tempu aya, señora drs. E. Schippers, a skirbi na novèmber 2011:
‘Pa personanan ku finalisá un estudio na un di e islanan di Hulanda Karibense, pa loke ta trata registrashon den e registro di BIG, aki algun aña lo konta mes reglanan ku ta konta pa esnan ku finalisá un estudio na Hulanda.’
Awor por rèk ‘algun aña’ un tiki, pero nuebe aña si ta hopi largu.
Banda di ta un institushon ku ta ofresé kuido, Fundashon Mariadal (FM) ta tambe un institushon di enseñansa ku entre otro ta ofresé e estudio pa enfermera, ku bo a sigui.
FM a ofresé e estudio den koperashon ku ROC Top, ku tabata entregá diploma. Ora a resultá ku ROC Top no tabatin un desishon di rekonosimentu (erkenningsbesluit) segun Lei Edukashon i Enseñansa Profeshonal BES’, e no tabata outorisá pa entregá diploma na Boneiru. Ku esei a bin un fin na un maneho tolerante di vários aña.
Despues FM a hasi un petishon pa rekonosimentu di e estudio. Promé di ougùstùs 2018 na nòmber di e minister di Enseñansa, Kultura i Siensia, a duna FM e desishon di rekonosimentu. For di e momentu ei, diplomanan ku FM entregá ta kai dentro di e ámbito di aplikashon di e sistema di enseñansa di BES.
Manera bo a ripará último lunanan, esei no a logra loke bo lo por a spera.
Kontrali na diplomanan di institutonan di formashon hulandes rekonosé, diplomanan ku FM ta entregá no ta bin na remarke pa registrashon di BIG.
Prepará bo. Bo por sigui un prosedura di rekonosimentu, mira: Kapítulo VI di ‘Wet op de beroepen in de individuele gezondheidszorg’ (Wet BIG).
Ta konsiderá e diploma ku bo tin awor komo diploma di eksterior i pa esei ta konta otro regla. (Mira tambe: Kapítulo VI di Lei BIG). Mi ta manda bo e lei ei komo anekso.
Pa bin na remarke pa registrashon di BIG, pues bo mester haña un deklarashon di kapasidat profeshonal. Pa esei bo mester sigui un kaminda kostoso i largu.
Manera bo a skirbi, na Boneiru e registrashon di BIG no ta obligatorio. Na Hulanda Europeo si esaki ta un eksigensia. Awor ku pa sirkunstansianan familiar bo a bin biba den e parti di Reino aki, bo ta enkontrá limitashonnan di e posibilidatnan pa trabou adekuá. Bo no por traha komo enfermera, bo no por sigui studia, hasta stazje bo no por kore. Aunke mirando bo estudio, bo ta kumpli ku eksaktamente e mes eksigensianan di kalidat ku ta konta aki na Hulanda Europeo.
Apesar di e promesa di señora Schippers na 2011, no a dal ningun paso ainda pa solushoná e problema. Ei mi lo por agregá ku e dos ministerionan konserní – Enseñansa, Kultura i Siensia i Salubridat, Bienestar i Deporte – ya diferente biaha a primintí pa resolvé e trato desigual akí.
Dikon no ta sigui akshon tras di e promesanan aki? Ami no sa.
E señora amabel na Den Haag a mustra ku e solushonnan no ta asina kompliká.
Komo ku por kulpa ministerionan di hopi kos, pero no ku nan tin purá, el a skèts dos manera pa solushoná e problemanan ku bo a enfrenta.
Pa término korto, lo por adaptá ‘Regeling aanwijzing buitenlandse diploma’s volksgezondheid’ (Areglo asignashon diploma estranhero pa salubridat). Lo mi no kansá bo ku Artíkulo 13 di e Areglo ei i artíkulo 32 di lei BIG, pero kere mi numá ku a base di ‘Circulaire Vakbekwaamheid Buitenlandse Gediplomeerden Volksgezondheid (Kapasidat Profeshonal Sirkular Esnan Diplomá den Salubridat), di un manera simpel tin un solushon temporal pa bo problema. Pa término largu e solushon ta den un adaptashon di artíkulo 32 di lei BIG i Besluit opleidingseisen verpleegkundige (2011) (Desishon Eksigensia di Estudio pa Enfermera).
Si bo ke, mi ta manda bo henter e splikashon. Bo ta haña no solamente Artíkulo 2 di e Desishon ei regalo, pero tambe komo èkstra e artíkulonan nesesario for di WEB BES, WEB i artíkulo 6.13 di e Lei pa enseñansa superior i investigashon sientífiko.
Si bo ta bira felis ku esei, ami no sa.
Ken sa ku dentro di poko ta bini un kambio na Den Haag. Resientemente señora Tamara van Ark a bira e minister nobo di Salubridat, Bienestar i Deporte. Indudablemente e lo ke duna kontenido na su funshon nobo di un manera dinámiko.
Pa awor mi ta deseá bo forsa.
I mi ta spera ku e trabou via un ofisina di trabou temporal tòg ta duna bo plaser.
Saludo kordial,
—
Siman pasá mi a haña un e-mail di un enfermera ku pa motibu di sirkunstansia familiar a muda pa Hulanda Europeo algun luna pasá. El a puntra su mes dikon su diploma di Enfermera no ta konta na Hulanda Europeo. E búskeda pa kontesta a produsí korespondensia interesante. Manera hopi biaha, hopi rápido a presentá un man di yudansa.
Komo ku J. no ta e úniko víktima di e echo ku ta konsiderá Boneiru komo eksterior, den konsulta nos a disidí di publiká e karta akí.
Links
Wet BIG:
https://www.bigregister.nl/registratie/nederlands-diploma-registreren/wet–en-regelgeving
Hoofdstuk VI van de Wet op de beroepen in de individuele gezondheidszorg
https://www.parlementairemonitor.nl/9353000/1/j9vvij5epmj1ey0/vi3ako58niyr
Wet Educatie en Beroepsonderwijs BES:
https://wetten.overheid.nl/BWBR0028395/2020-08-01
Regeling aanwijzing buitenlandse diploma’s volksgezondheid
https://wetten.overheid.nl/BWBR0022606/2007-10-13
Besluit opleidingseisen verpleegkundige 2011
https://wetten.overheid.nl/BWBR0030267/2011-08-01
Wet op het hoger onderwijs en wetenschappelijk onderzoek
https://wetten.overheid.nl/BWBR0005682/2020-08-01
Circulaire Vakbekwaamheid buitenslands gediplomeerden volksgezondheid
https://wetten.overheid.nl/BWBR0027468/2015-12-22


text:
ORANJESTAD, ARUBA: Segun nos colaborador na Noticia Cla, diabierna anochi ultimo Caribbean Mercantile Bank N.V. a lansa un producto unico: autonobo.com. E producto nobo aki a wordo desaroya specialmente pa CMB, y e tin algun caracteristica hopi exclusivo y inovativo cu lo sigur pone e banco den un posicion di liderazgo pa e a├▒anan cu ta bin.
BALLROOM
Den e ballroom di Alhambra hunto cu representantenan di tur agencia di auto nobo aki na Aruba, ehecutivonan di CMB a haci e anucio special aki. Director di CMB Javier Wolter a habri e anochi anunciando cu e banco y su profesionalnan a dura casi un a├▒a y mey pa desaroya e producto aki y asina pone traha teniendo na cuenta tur aspecto di nos cultura local, industria di auto na Aruba y tambe con nos hendenan ta shop y financia auto. Siguientemente, Armin Solognier di CMB a introduci e producto y splica su pakico y dicon, di biaha e la duna un demostracion live y completamente online.
CHARACTERISTICANAN
Un di e caracteristicanan di mas unico na autonobo.com ta cu e lo permiti tur agencia di auto local upload nan inventario completo for di nan propio oficina. For di e ÔÇt'back-endÔÇŁ di e software nan lo por pone potretnan di modelonan di auto of brommer cu nan tin den stock, pero tambe informacion specifico di cada auto manera color, VIN nummer, specificacionnan y otro informacion vital. Esaki lo duna e cliente e impresion cu e ta shop pa e auto mescos e ta den showroom y no un modelo di catalog.
APLICACION
E banco tambe di biaha a anuncia cu nan a logra integra aplicacion pa financiamento completamente online den e site aki di autonobo.com, dus e cliente por shop pa su auto y di biaha completa full e proceso di aplicacion incluyendo upload identificacion, pay slip, carta di do├▒o di trabao y otro documento den un solo biaha usando nan propio smartphone of computer. Pa celebra e noticia aki, CMB di biaha anuncia cu nan lo duna un interes reduci di 7.5% p.a. ariba tur prestamo pa auto nobo te cu october 31, 2015. E interes special aki ta haci loke ya caba tabata e miho deal y e pago mensual di mas economico mas atractivo ainda.
INVENTARIONAN
Den e siguiente dianan y simannan clientenan lo ripara con e inventario online na autonobo.com lo crece y crece mientras tur e agencianan local ta upload nan inventario. Mas opcion, mas modelo, mas color y tambe mas libertad y trankilidad pa e cliente por shop y haci su escohencia. Por bisa cu den esencia CMB a crea y haci un realidad pa Aruba tin un awor un ÔÇt'Car ShowÔÇŁ cu ta 24 ora pa dia y 7 dia pa siman.


text:
Kòrsou atrobe kampion di Little League di Karibe.
Pa di kuater biaha e tim di Little League Pariba di Kòrsou a bira kampion di Karibe. Djasabra último, e tim di Kòrsou a gana Alvin McBean East Little League di St.Thomas, U.S. Virgin Island, pa bira kampion i próksimamente lo representá Karibe na Williamsport den ougùstus próksimo. Esaki ta di 13 tim di Kòrsou ku ta partisipá na e kampionato di Little League Baseball World Series. Den pasado hungadónan ku awe ta den Major League Baseball, manera Jonathan Schoop (Baltimore Orioles) i Jurickson Profar (Texas Rangers), tambe a hunga den timnan di Kòrsou ku a bira kampion na Williamsport. Djadumingu anochi, e muchanan a yega Kòrsou for di St.Croix, ku nan título. Entre 18 pa 28 di ougùstus próksimo, e kampionato Mundial di Little League ta tuma luga na Williamsport.


text:
WILLEMSTAD- 17 di febrüari 2016– Resientemente Ofisina di Turismo di Kòrsou (CTB) huntu ku diferente partner den sektor di turismo a partisipá na e di 47 edishon di ‘International Boat Show Düsseldorf’ tambe yamá ‘Boot Düsseldorf’. E aña aki un total di 247.000 bishitante for di 52 pais a bishitá e feria durante 9 dia largu, esaki ta un kresementu di 2,8% na asistensia kompará ku 2015. Meta di Kòrsou su partisipashon tabata pa promové nos isla komo un destinashon pa buseo tambe.
E aña aki Kòrsou a partisipá pa di 6 bes na e feria ku a tuma lugá na Messe Düsseldorf. E bishitante di ‘Boot 2016’ tabatin oportunidat pa tuma informashon na e diferente stèntnan di informashon di e destinashonnan i serka e operadornan di tour di buseo. Tambe tur amante di buseo por a kumpra ekiponan di buseo i snòrkel. E tim a hasi bon uso di e oportunidat pa presentá e sitionan di buseo di mas popular riba nos isla i di posishoná Kòrsou komo un destinashon faborito pa e turista ku ta buska spesífikamente un mundu marítimo impreshonante. Sambuyadónan por eksplorá un variedat úniko di koral, diferente tipo di piska, ref, kuebanan skondí i barkunan noufragá.
Durante di ‘Boot 2016’ e tim di Kòrsou a duna un total di 4 presentashon riba e esenario prinsipal di e feria. A ekstendé tambe un invitashon pa partnernan importante pasa na e stènt di Kòrsou i disfrutá di algu di bebe, ku músika bibu i interkambiá ku otro. Tambe e bishitantenan di e stènt por a partisipá na un rifa ku a konsistí di preguntanan tokante buseo na Kòrsou i asina gana premionan atraktivo. Un danki ta bai na e partnernan di sektor privá ku a forma parti di e tim di Kòrsou kualnan ta: Bahia Apartments, Blue Bay Resort Curaçao, Rancho el Sobrino, All West Apartments, Ocean Encounters, Lions Dive & Beach Resort, Dive´n Curaçao, GO West Diving, Sun Reef Village, Curaçao Divers i tambe Lagun Blou Resort. Tambe Sunscape Curaçao Resort, Spa & Casino i Acoya Hotel Suites & Villas ku a kontribuí ku foyeto di nan respektivo propiedat.


text:
…Kuminsando djadumingu awor 11 di sèptèmber…
Willemstad – 9 di sèptèmber 2016 – Ta sigur ku hopi ta esnan ku ta kòrda e evento Curaçao Culture, Cuisine & Heritage Experience (CCCHE). Tabata na 2005 ku Ofisina di Turismo di Kòrsou (CTB) huntu ku sektor privá a lansa e proyekto CCCHE komo un evento ku mester a trese komunidat i turista huntu. E idea di krea un evento na unda habitante i bishitante ta topa otro a keda masha bon risibí. Tur aña e evento tabata bin bèk pa un par di luna; e último a keda organisá na 2009. E aña aki, despues di 7 aña CTB ta duna e evento un vibrashon nobo i ta reintrodusié pa henter nos komunidat i tur ku ta bishitá Kòrsou disfrutá.
E evento di Curaçao Culture, Cuisine & Heritage Experience ta forma parti di e plan maestro. Durante di 4 luna konsekutivo lo organisá e CCCHE kada 2 siman. E evento lo konta ku partisipashon di empresanan lokal, gruponan folklóriko i kultural, tambe lo tin presentashon di nos gruponan di karnaval i miéntras ku e bishitante ta eksperensiá e dushi ambiente por disfrutá di Kòrsou su kushina ‘krioyo’. Meta di Curaçao Culture, Cuisine & Heritage Experience ta pa e bishitante eksplorá e diversidat remarkabel di Kòrsou su historia, nos herensia kultural i purba nos kushina lokal. Esakinan ta ingredientenan masha importante di nos produkto turístiko.
Ademas di sirbi komo un evento turístiko, CCCHE ta un plataforma ideal pa stimulá empresarionan chikí pa introdusí nan produkto turístiko, manera suvenir, pintura i otro obranan di man kreá dor di artesanonan lokal. CTB ta sigur ku djadumingu awor dia 11 di sèptèmber Plasa Brion na Otrobanda lo ta e sentro di enkuentro pa nos komunidat i e turista.
CTB i CHATA ta invitá komunidat di Kòrsou pa nota tambe e sobra fechanan kualnan ta: 25 di sèptèmber, 2 i 29 di òktober, 12 i 27 di novèmber, 4 i 11 di desèmber i partisipá na Curaçao Culture, Cuisine & Heritage Experience. E promé edishon den su konsepto nobo lo ta djadumingu awor; nos ta topa den Otrobanda!


text:
Tabata alrededor di 6:45pm cu a bati alarma pa un candela na CITGO Essoville na San Nicolas. Bomberonan y Polis a yega lihe na e sitio, mirando e risico cu ta core pa un candela na un pompstation. Pero, ey a resulta cu e candela no tabata eynan, sino riba un tereno su tras. Tabata un candela chikito, cu Bomberonan a domina mesora y facil. A cera henter e area pa evita cu mirones ta stroba Bomberonan den paga e candela mesora y evita expansion of un desaster den e area.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
WILLEMSTAD — Djabièrnè último, Kampionato Femenino 2021-2022 a yega na su gran final despues di a inisiá na dezèmber aña pasá i a tuma lugá tur djabièrnè anochi na tereno di Willemstad i tambe tereno di Jong Holland. E gran finalnan di kategoria U-17 i kategoria Senior a tuma lugá na tereno di Willemstad promé di yüli último miéntras e ekiponan kampion i supkampion di kategoria U-15 ya tabata konosí. Tur ku ta tei presente a disfrutá di partidonan yená ku emoshon kaminda nos damanan a duna tur ku tin pa bai ku e título máksimo.
Resultado final Kampionato Femenino;
E promé partido a keda empatá na 0 durante e tempu reglamentario i despues den tempu èkstra Excellence School a sa di gana ku skor di 3-1. Tur 3 gol a keda anotá pa Raengelly Keller ku alabes e ta e máksimo goliadó di kategoria U-17, miéntras Laura Lauffer a anotá e úniko di Jong Holland. Asina Excellence School a titulá e kampionnan di kategoria U-17 i Jong Holland a resultá e ekipo supkampion di e kategoria aki.
Despues di e partido final di U-17, e partido di kategoria Senior a tuma lugá kaminda Hubentut Fortuna a gana Vesta ku skor di 1-0 ku gol anotá pa Shadé Desir. Asina e ekipo di Hubentut Fortuna a titulá kampion di kategoria Senior miéntras Vesta a resultá e ekipo supkampion.
Despues di e tremendo partidonan aki Komishon Femenino huntu ku miembronan di direktiva di FFK a hasi entrega di e trofeo i medayanan na e ekiponan kampion i supkampion pa Kampionato Femenino 2021-2022.
Premiashon Femenino;
Kategoria U-15
Kampion: Jong Holland
Supkampion Centro Juve
Kategoria U-17
Kampion: Excellence School
Supkampion: Jong Holland
Kategoria Senior
Kampion: Hubentut Fortuna
Supkampion: Vesta
Komishon Femenino i FFK ta felisitá tur e ekiponan aki i ta gradisí tur hungadó, entrenadó, mayor, rèfri i tur ku a kontribuí di un manera òf otro pa kampionato aki ta unu eksitoso!


text:
KRALENDIJK- Djamars 5 di òktober último a sali pa Europa Sion Janga komo úniko representante di área di Caribe pa partisipá na European Youth Event na Strasbourg Fransia. Un evento kaminda hóbennan di rònt Europa i mundu ta bini huntu.
Riba inisiativa di Samira Raphaela (D66), Janga a haña invitashon komo representante di BITlab pa partisipá na e evento di European Youth Event (EYE), kaminda hóbennan ta bini huntu pa interkambiá ideanan. EYE tin komo meta: stimulá partisipashon aktivo di e siudadano bou di hóbennan Europeo. Den e evento di EYE míles di hóben di 16 pa 30 aña ta bini huntu pa interkambiá ku esunnan ku ta responsabel pa maneho i otro personahenan di influensia riba temanan manera e.o. durabilidat, igualdat i inklusividat. E aktividat aki ta tuma lugá fin di siman aki dia 8 i 9 di òktober na Strasbourg na Fransia.
BITlab
BITlab ta un organisashon di hóbennan di nos islanan ku ta studia òf a kaba di studia ku ta riba nos islanan òf den eksterior. E hóbennan aki ta boga pa partisipashon den maneho i buska solushonnan pa problemanan di nos komunidat. Nan ta atendé ku diferente áreanan riba kua nan a studia i profundisá nan mes.


text:
09 Oct Jerusalema Challenge
E kantika ‘Jerusalema’ ta un kantika di gòspel kaminda e artista Master KG di Sur Afrika ta pidi protekshon i guia pa bai Jerusalem, kual e ta konsiderá e kas di personanan religioso. A lansa e kantika dia 29 di novèmber 2019 i el a bira popular mundialmente un par di luna pasá ora a kuminsá ku e ‘Jerusalema Challenge’. E meta di e ‘Jerusalema Challenge’ mundialmente ta pa trese positivismo.
Tabatin diferente initiativa den Fundashon Birgen di Rosario (Birgen) pa organisá e ‘Jerusalema Challenge’ i a forma un komishon pa por realisá esaki. E komishon tabata eksistí di Urni Victoria, Margela Pieternella, Carmen Haseth-Garcia, Corriena Alberto i Danilda Pieternelle. Den luna di sèptember 2020 mas o ménos 40 kolega a partisipá tur siman den treinen di baile bou di supervishon di koreógrafo Ivan Felipa. Danki na e komishon i e koleganan aki ku por a kreá algu úniko i esaki tabata un oportunidat pa empleadónan di Birgen uni mas!


text:
Apertura Aña di Scout 2020
BARBER – Djasabra, 4 di Yanüari 2020, e organisashon di Scout di Curaçao – Scouting Antiano, a selebrá – Apertura di aña di Scout den e bario di Barber, na iglesia San Hosé. E tema di e apertura di aña di Scout 2020, tabata “Ban Biba Nos Leinan”. Nos kapelan Pastor Morrison Laporte a hasi e orashon di apertura pa tur Bever, Welp, Scout, Explorer i Lidernan presente. Den e seremonia den misa di Barber a instalá pastor Morisson Laporte ofisialmente komo kapelan di Scouting Antiano i tambe Abisha Hooi a wòrdu instalá komo Komisario di distrikto 1 di Scouting Antiano.
Komo parti di e apertura, tabatin tres tema di motivashon a wòrdu presentá. Kapelan Pader Morisson a splika tur presente ku nos mester komprondé e Lei di Dios i ku nos mester pone esakinan den práktika, tur ora i tur momento. Vandrik Otmara Rondei a elaborá riba e Lei di Pais, dunando ehemplonan bon kla pa tur por komprondé leinan di nos pais i na final Hòpman Araidna Nicasia a papia over di Lei di Scout, kaptando tur presente su atenshon.
Despues di e seremonia di apertura a repartí tur e sekshonnan di nos organisashon kaminda kada sekshon a hasi weganan hopi interesante i edukativo.
E aña aki Scouting ta kumpli 90 aña na Kòrsou. Ta un aña di húbilo pa rekordá i natural den un forma sensio selebrá. Den nos plan stratégiko tin diferente ophetivo ku nos kier logra. Pa e motibu ei ta importante no solamente pa selebrá pero pa durante kada aktividat den 2020, nos pone hopi énfasis riba e diferente ophetivonan aki pa nos logra nos metanan final. Apertura aña di Scout ta bira nos promé evento nashonal. Distrikto III tabatin na su enkargo pa organisá e aktividat aki.
Scouting Antiano kier a gradisí e tim organisadó di e Apertura aña di Scout ku a konsistí di vários lider balente di Distrikto 3 i vários otro lider ku a duna un man pa e mainta por tabata un éksito rotundo.


text:
Kaso di tiramentu ku dos herido.
KOMUNIKADO DI PRENSA 366/2021
7 novèmber 2021
Kaso di tiramentu ku dos herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 7 di novèmber 2021 alrededor di 04.31’or, Sentral di Polis a risibí diferente
yamda di tiramentu na un kas den Kaya Hector P. Curiel.
Mesora Sentral a dirigí un unidat ku urgensia pa e adrès.
Na yegada di e unidat el a bin topa un dama ku herida di bala. Mesora a pidi presensia di
ambulans pa transportá e víktima pa sala di emergensia di C.M.C. pa tratamentu médiko.
For di investigashon na e sitio, polis a bin komprondé ku mas promé, un hòmber ku tambe a
risibí varios herida di bala, ya kaba a keda transportá ku outo dor di miembronan di famia
pa C.M.C.
Tantu reshèrshi tékniko komo esun táktiko ta investigando e kaso pa sa kiko ta kousa di e
tiramentu i ken ta esnan enbolbí.


text:
India
India, ofisialmente e Republika di India (na hindi: Bhārat Gaṇarājya), ta un pais den e parti Oeste Sur di Asia. E ta e di siete pais mas grandi na mundu den area geografiko, i e di dos mas poblá ku mas ku 1.2 bíon hende. E tin frontera ku e Oceano Indiko na parti zuit, e Laman Arabe na parti zuit-west, e Bahia di Bengal na parti zuit-ost, anto e ta parti frontera di tera ku Pakistan na parti west, China, Nepal i Bhutan na parti nort anto Birma i Bangladesh na parti ost. Den e Oceano Indiko, India ta banda di Sri Lanka i e Islanan Maldiva, tambe e islanan Andaman i Nicobar di India ta parti un frontera maritimo ku Tailandia i Indonesia.
Historia[editá | editá fuente]
E historia di India ta kuminsá ku e sivilisashon di e dál di Indus, ku a floresé den e parti nort-óst di e subkontinente di India for di e aña 3300 pa 1700 prome ku Kristu. E sivilisashon di edat di bròns edat aki a wordu sigui dor di un di heru den e peiodo vediko, kuá a mira e subimentu di importansia di varios reino importante.
E mapa politiko di India den tempu medieval tabata un kantidat grandi di reino ku teritorionan semper kambiando. Den e siglonan 4 i 5 despues di kristu, e parti nort di India a wordu uní bou di e Dinastia di Gupta. Durante e periodo aki, konosi komo e "Siglo di Oro" di India, kultura Hindu ando administrashon politiko a bira hopi avansá.
E religion islamiko a plama riba e subkontinente durante un periodo di 500 anja. Den e siglonan 10 i 11, e Turkonan anto e Afganonan a invadí India anto a establese sultanatonan na Delhi. Den e parti prome di siglo 16, desendientenan di Gengis Khan a drenta india via e parti nort anto a establese e dynastia di Mughal (Mogul), kual a dura 200 anja. For di e siglo 11 pa 15 e parti sur di India tabata dominá pa e dinastianan Hindú di Chola i Vijayanagar. Durante e tempu aki e dos sistemanan di Hindu ku Islam a brua den otro, lagando sierto marka kultural riba otro.
Na 1619 e Britanikonan a establese e prome uitpost na Surtat. Despues den e mesun siglo e Oost Indische Compagnie Britaniko a habri varios departamentu di interkambio na Madras, Bombai, i Calcutta, kada un bou di protekshon di mandatonan nativo.
E britanikonan a expande nan influensia den e zonanan aki te ku, den e añanan 1850, nan a kontrola mayoria di India, Pakistan i Bangladesh. Na 1857, un rebelion den e parti nort di India dirigi pa soldatnan di India ku a mutiná a kousa ku e Parlamentu Britaniko a transferi tur poder politiko for di e Kompania na e gobierno real Britaniko. Asina e reino a kuminsa administra mayoria di India direktamente i tabata kontrola e sobra ku tratadonan ku monarkanan lokal.
Den e parti final di e siglo 19, a dal e promé pasonan pa outonomia di India ku e apuntashon di consuladonan di India pa konsehá e gobernantenan Britaniko. Kuminsando na 1920, e lider di India Mohandas K. Gandhi a transformá e partido polítiko di Kongreso Nashonal di India den un movementu masivo ku a tene kampaño kontra mandato kolonial Britaniko. E partido a usa resistensia parlamentario i protesta no-violente pa yega na independensia.
Dia 15 di ougùstùs 1947, India a bira un "dominion" den e Mankomunidat, ku Jawaharlal Nehru komo promé minister. Dissatisfakshon entre Hindunan i Moslimnan a kousa ku Gran Bretania a parti e ex-kolonia na dos den Ost i West Pakistan, ku tabata tin un mayoria Islamiko, anto India, ku tabata tin un mayoria Hindu. India a bira un repúblika den e Mankomunidat ora e la proklama su konstitushon na 26 di yanüari 1950.
Despues di independensia e partido di Gandhi i Nehru a sigui manda India bou di influensia di Nehru mes i despues su yiu muhé i nietu, ku eksepshonan den añanan 1970 i 80.
Geografia[editá | editá fuente]
India ta pertenese na e plato tektoniko di e subkontinente di India. E plato aki a kuminsa move 75 mion anja pasa den e direkshon di e plato di Eurasia. Ora e dos platonan aki a dal den otro, e fenomeno di Subdukshon a tuma lugá den kua e plato di India a baha abou di e plato di Eurasia. Esaki a krea e serunan di Himalaya na parti nort di e pais.
E kosta di India ta midi un 7,517 kilometer na largura, di kua 5,423 kilometro ta di India peninsular i 2,094 kilometer ta di e islanan ku ta pertenese na India. Segun e kartanan hidrografiko di marina di India e kosta ta konsisti di 43% playa di santu; 11% kosta di piedra kual ta inklui klip, i 46% di kostanan di lodo of moeras.
E ruinan mayor ku ta kore dor di India tur ta origina den e serunan di Himalaya ku ta inklui i Ganges i e Bramaputra. Tur dos di nan ta kaba den e Bahia di Bengal. India tin dos archipielago, e islanan di Lakshadweep ku ta un atol di koral banda di e kosta zuit-west di India, anto e islanan Andaman i Nicobar, na parti zuit-ost ku ta volkaniko di origen.


text:
Aplicacion Sosten Financiero Kwartaal 2 2021
Informacion importante pa tur dunado di trabou cu ta aplica pa Sosten Financiero pa Empresa Chikito y Mediano pa e di dos kwartaal di 2021
Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero) por haci esaki desde diahuebs 15 di april, 2021. Por entrega aplicacion te cu dialuna 19 april 2021.
E pago di e Sosten Financiero no ta bay automaticamente y si no aplica, no ta ricibi e sosten financiero.
Tur empresa cu ta bin na remarca pa ricibi e Sosten Financiero por entrega e aplicacion for di e portal di MiSVb. Si no ta bin na remarca no por wak e aplicacion riba e portal.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org. Tambe por subi ariba e pagina di SVb www.svbaruba.org y bay na e topico Sosten Financiero (na Doño di Trabou).


text:
ORANJESTAD – Colegio di Supervision, CAFT a emiti un rapport over di e prome mita di 2017 cu ta masha positivo mes. Tanto Prome Minister Eman como Minister Bermudez di Finanzas Publico a mustra nan satisfaccion cu e analisis aki. Minister Bermudez: “Berdad ta cu e reaccion a base di e resultadonan ta alentador.”
Bermudez a splica cu naturalmente CAFT ta duna diferente remarca y critica cu gobierno mester tene cuenta cu nan. Asina CAFT ta bisa cu ta keda un reto pa logra e deficit manera ley ta prescribi di 0,5%. “Pero, nos no mester lubida di unda nos a bin”, Bermudez a comenta. Tabatin un deficit na 2014 di 5,8% cu a wordo baha na 2015 na 3,7%, na 2016 esaki a baha bou di 2 % y e aña aki gobierno a pone como meta manera stipula den e LAFT ((Landsverordening Aruba tijdelijk financieel Toezicht) cu e mester yega na 0,5%. “Tur cos ta mustra cu nos ta bay realisa esaki”, Bermudez a bisa. “Mi mester bisa cu esaki ta di 8 kwartaal raportahe cu ta haci y semper CAFT ta keda bisa cu e ta un reto, pero semper nos a sa di cumpli cu e reto ey y e cuentanan anual ta demostra esey tambe.”
Bermudez a splica cu pa e prome mita di aña Aruba tin un deficit di 0,7%, asina ta cu falta 0,2% pa yega na 0,5% cu gobierno tin su dilanti manera stipula den ley. “Mi tin tur confiansa cu nos ta bay logra esey tambe.” Den e rapport e Colegio di Supervision ta analisa diferente aspecto. Asina CAFT ta mustra cu compara cu añanan anterior entrada di gobierno a sigui subi y cu gobierno tin dominio riba crecemento di gasto y esey ta necesario pa por logra e deficit di 0,5% cu ta hopi mas abou cu e añanan anterior. “Siguiendo e trend aki nos ta bay yega na un Balanced Budget e siguiente añanan y hasta un surplus. Asina e schuldquota di pais Aruba ta baha tambe. Poco poco e debe nacional ta baha y yega na un nivel cu internacionalmente ta wordo considera duradero”, Bermudez a splica.


text:
SIGUR!
Un bario kaminda nos grandinan por disfrutá trankil i nos muchanan por krese den un ambiente sigur i sin prekupashon. Tin hopi atenshon pa siguridat den e area públiko dor di e diseño di espasio i hopi bista riba otro. Por pensa riba por ehèmpel un ‘opvang’ pa mucha,, áreanan pa topa otro i kareteranan pa baiskel i peaton kaminda outo no por yega!
E yabi pa siguridat ta un kombinashon balansá entre regla i komportashon.
Segun e proyekto ta desaroyá lo duna mas informashon tokante e medidanan ku lo keda tumá pa hasi Wechi mas sigur ku ta posibel. Pa keda na altura di tur desaroyo di Wechi, ... inskribí pa nos boletin di informashon.


text:
Oranjestad-Sostenebilidad. E palabra aki ta wordo usa tur caminda rond di mundo. E ta representa e concepto cu tur loke nos haci y tur desicion cu nos tuma, ta dura pa hopi tempo, cu e no ta afecta naturalesa, cu nos por carga y sostene loke nos dicidi y crea pa hopi aña. Awendia no ta acceptabel pa tuma desicionnan cu ta daña medioambiente sin cu tin un bon proteccion. Tampoco ta acceptabel pa tuma desicionnan cu ta sirbi un meta a corto plazo so, pero cu a largo plazo ta resulta malo. Ta pesey hende, organisacionnan y partidonan politico cu no tin plannan pa futuro of ta pensa a corto plazo so, no ta sostene e concepto di sostenebilidad. E temanan di energia y finansa publico cu a y ta wordo discuti hopi den politica y comunidad na Aruba, ta bon ehempelnan di con ta maneha nos pais cu bista riba sostenebilidad a largo plazo.
ENERGIA
AVP ta na fabor pa cambia e forma cu nos ta genera energia na Aruba. Enbez di uza produtonan di petroleo, AVP kier uza energia di solo, biento, awa, etc. E motibo ta pasobra nan ta formanan di energia cu ta sostenibel a largo plazo. Nan no ta caba nunca. Nan no ta daña medio ambiente. Ademas e cambio pa energia alternativo of renovabel, lo nifica cu a largo plazo Aruba no ta depende di otro paisnan pa su energia y nos ta spaar mas cu 300 miyon florin tur aña. No ta straño cu oposicion ta contra di energia renovabel y sostenibel. Nan no ta pensa a largo plazo.
ECONOMIA & FINANSA
Finansas publico ta otro bon ehempel. Si tabata pa oposicion, Hulanda y CFT, na 2009/2010 gobierno lo mester a tuma medida pisa pa saca nos pais di e abismo economico(-15% di GDP), social (desempleo +12%), decadencia y infrastructura antigua cu nos pais tabata aden. Si a haci esey e lo a strangula nos economia ainda mas y nos pais lo a keda pega den negativo. (Mira paisnan Europeo y mira nos hermana isla Corsow.) E recuperasion economico di Aruba den apenas tres aña, e recuperasion di forsa di compra y e cambionan structural den infrastructura di nos pais cu nos a wak den e ultimo añanan, hamas lo a tuma luga. E meta di corto plazo di Hulanda, CFT y oposicion, tabata y ta pa percura pa e cifranan di finansa publico so ta na orden. Loke sosode cu e resto di pais no ta importa nan. AVP al contrario a scohe pa cambionan structural pa diferente motibo: e cambionan y inversionnan structural ta percura pa henter nos pais sali for di e dobel crisis. E ta duna forsa bek na tanto Pueblo como comercio. E ta mehora e “producto Aruba” y prepara nos pais pa retonan den futuro. E cifranan di finansa publico ta importante. Pero esey no ta e unico cos cu ta conta. E calidad di bida, mas hende cu trabao, cuido di salud pagabel pa tur hende, entradanan mas sigur pa trahado y pensionado, miho oportunidad pa habri negoshi y haci ganashi, oportunidadnan nobo pa hobennan. Tur esaki ta mes importante pa nos pais. Un maneho cu ta dirigi riba tur esaki y no solamente riba cifranan bunita di finansa publico, ta un maneho sostenibel.
SOSTENEBILIDAD POLITICO
No ta straño cu oposicion politico na Aruba no ta kere den e concepto di sostenebilidad. Nan metanan ta limita y di corto plazo. Nan ta kere den balansa presupuesto y finansa publico a corto plazo so. Pa AVP e bienestar di henter Pueblo ta bin na prome luga. Un miho economia, miho instructura cu ta crea oportunidadnan economico y social nobo. Esey ta crea e base pa balansa finansa publico tambe a plazo medio y sigura un pais sostenibel a largo plazo.


text:
E het di video - rapido di liña di its ku kisas i chikitu di ib di kamber.
E het di video manera un forma di konosementu tin masha útil. Bo por papia di teme importante riba dia di rei. E het di video di e kamber reuní na amigunan i krea e ilusion di un communication real. Pa e funshon gratis di video чaTpyлeTkи tur loke e nesesidat ta un bon deportivo, internet, kamber i micrófono. Normalmente, di budget no include esakinan positivo. Si no, e ora ei bo tin ku haña pa un atenshon integrale i di kalidat di comunicacion.
Salanan di het. E kalidat di video
Den e communication riba video-het ta masha importante pa e kalidat di oudio i video, meskos ku e kalidat di e imagen basá directamente na e fasilidat di communicacion i futuro its. Si e kamber i e no por hasi un kalidat di video i e no por kumpli ku e espektativa di salario, e mester a haña un otro modelo. E kalidat di e imagen i e zonido e ta dependé di e calidad di conexion di video. Mas rápido di calidad di internet, mihó kalidat di imagen. Un biaha mas, e ta solamente algun di e aspekto ku mester tene na kuenta.
Video di communicacion di чaTpyлeTke ta un grandi manera ta konosí.
E het di video di e kamber ta fásil ta uza i grandi mes na e personanan ku kier hasie di stranheronan palabra i a pone e pronunsiashon. Aki bo por haña e esakinan na otro idioma, pa mehora nan konosementu i abilidat. Ademas, linguistica, educacion, bo tambe por yena esakinan salanan di het ku bo amigunan i nobo konosí na kla den e sala di video. ЧaTpyлeTka adaptá e forma di un combersacion personal. Ademas, bo tambe por invita na lorá persona den un het ku bo ta. E tipo di het di video - un masha hopi mes di hasi felis di tur huntu.
Ku e het di baño no tin nada imposibel.
En relashon ku e naturalesa di e proyekto, salanan di het ta ta interesante pa hobennan i adulto pa henter mundu. Inskudriñabel aki kier men, ku e pueblo di kada pais mei mir'é. Aktual programa ku permit krea foto ta diferente teme i di informashon personal. Esaki tambe por yuda nan a haña na e hende adecua ku hende ta papia. Otro kompania di liña di its required un simpel registro pa e funshon gratis di its di liña. Na otro por ta e oportunidat pa topa ku un hende ku hende ta papia di un tema den partikular òf pasa organisa pa e combersacion.
E video di liña het di liña i difusión (cTpиMы).
Di criadero di nos video het traha duru di mehora i e perfeccionamiento di servisio. Apoyo na usuario di e desaroyo i e difusión. Pa e, implementa remedi nos het BeбkaMepe su amigunan den un reda sosial, manera Facebook, Titel, Google i otro. Normalmente, e boton "Kompartí" plantá di bòm di e página. E usuario tambe por ofresé na desarrolladores di unico na e sirbishi ku ainda no a menciona na e sitio. Di desarrolladores no solamente satisfaccion na usuario aktual, sino e buska nobo oportunidat pa e video di its.
Independiente for di nan abilidat pa traha ku e kòmpiuter, por utilidat nos het bo ta biba.
Bo no tin mester di un bon grupo òf ta bieu di internet pa e salario na kuminsamentu di comunicacion. E videonan ta fásil i práktiko, i un hende solamente frekuentemente e relashon ku e kòmpiuter, por pressure. No ta tur e chikitu i a hisa ta por di communicatie lihé, i huntu ku e yudansa gradua di het di video di e communication e ta masha simpel i fásil. Bo por communicatie ku otro na un momento di bo propio kas.
Bo ta e videonan ta un bon produkto pa its den liña?
Hopi empresarionan kier kontratá pa e empleado ku ta traha riba un distansia. E empleado ta traha for di kas i a komunika ku e direkshon na kla pa un video di e lugá di biba. E e benefisio na empleado i direkto. Esaki no ta nesesario perde e tempu ei den e biaha, i bo por kuminsá di traha na un di e momento. Ademas, e mag di spar e hür di e lokal, equipos di ofisina i sirbishi públiko, mi ta e hefe no tin e apuntá na empleado di e lugá di traha.
Sinembargo, algun papierloos grandi empeñonan ku tin un gran kantidat di empleado, tin mester di utilidat nos het di video. Tur loke nan tin ku hasi e ta drenta na un lugá di biba ku transmishon bai e siguiente di atendimiento di su empleado. E pida no por skapa ku e bista di e hefe.
Videoconferencia - ventajas i desbentaha
Otro bentaha interno di het di video tin e posibilidat pa hasi videoconferencias. E videoconferencia ta un metodo spesial di hat, bo mag di parti dos òf mas persona. Aktual dos tipo di communicacion: regular i normal. Regular - esaki ta típiko di informashon i reunion di emergensia den kualke ofisina. E reunion ta konta ku adecua iluminashon pa video di haltu kalidat) i haltu bendemento di equipos pa un mihó scucha. Algun grupo ofresé dios di baño, diseño pa e video di e reunion. E desbentaha di e video-het ta hasi pa ku e combersacion konstante i tur difusión ta skrin.


text:
Kralendijk- E bùbel di biaha entre Boneiru i Kòrsou ta keda na vigor por lo pronto. Un post di e aerolinea Divi Divi Air a krea manera un pániko bou di biahero i residente i tabata hopi komentá awe.
Kòrsou a kategorisá Boneiru komo un pais di riesgo haltu entrante 3 di oùgùstus próksimo. Divi Divi a base di esaki a konkluí ku esaki ta nifiká outomátikamente ku tur biahero, sea bakuná òf no lo mester bolbe hasi PCR pa por biaha pa Kòrsou.
ABC Online media, di entre otro Bonaire.nu i AworBonaire.nu a tuma kontakto ku gezaghèber Edison Rijna for di djasabra mainta, pero esaki no por a konfirmá ku lo tabata tin kambio den e kondishonnan pa biaha entre e islanan bou di e asina yamá bùbel.
Djasabra anochi Divi Divi a publiká un post nobo riba su Facebook, koregiendo e informashon anterior.


text:
Willemstad 14 di aprel, 2022 – djárason 13 di aprel Curaçao Medical Center a hasi su promé operashon di pacemaker sin liña. E operashon aki a wòrdu hasi dor di dr. Witte i dr. Delnoy. Un pacemaker sin liña Micra®, ta e pacemaker mas chikí na mundu i ta 93% mas chikí ku esun tradishonal. Un implante di un pacemaker ta wòrdu hasi na momentu ku e ritmo di kurason di un pashènt ta hopi slou.
Den e kaso aki e pacemaker ku a wòrdu usa ta un sin liña i ta wòrdu kompletamente hinka den e kurason. Dor di e téknika relativamente nobo aki bo por evitá sikatris sin liña riba e pechu di e pashènt. Tambe bo por evitá infekshon. Esei ta pone ku e pashènt su chèns di haña komplikashon ta ménos despues di e implantashon. E pacemaker aki tin un funshon di mas o ménos 8 pa 13 aña i lo wordu kambia pa un nobo na tempu.
Dor di karakterístikanan úniko di e pacemaker sin liña aki, ta pone ku e pacemaker ta ideal pa e pashèntnan ku rísiko haltu di infekshon manera pashèntnan di diálisis òf pashèntnan ku den pasado mester a kita un pacemaker dor di infekshon.
E kardiólogo ta trese un kateder (un tubu) den e ardu di e lis di e pashènt i ta pone e pacemaker sin liña aki den e banda drechi di e kurason, despues lo saka e kateder for di e kurpa. E operashon aki lo dura 1 ora.
Den e kaso aki ku e pashènt ta unu di riesgo haltu, ta pone ku e implantashon di e pacemaker sin liña aki ta un benefisio grandi pa e pashènt. Despues di tur implantashon di pacemaker ta tene e pashènt un anochi den opservashon. Esaki sigur no ta algu ku e pashènt ta deseá pero pa seguridat di e pashènt e mester keda un anochi bou di opservashon promé ku e bai kas.
Pa último desaroyonan di CMC, sigui página di Facebook di Curaçao Medical Center.